
forfatteren af de Bemærkninger, som her skulle meddeles, 
har i et Par Aar været sysselsat med at bearbeide Frugten af 
mange Aars Studier og tidligere, efter særlige Formaal beregnede 
og ikke altid fuldstændig eller ligelig gjennemførte, Fremstillinger 
til en sammenhængende Skildring af de romerske Statsindret- 
ninger, saaledes som Billedet af disse fremgaaer af en grundig, 
fri, men besindig Prøvelse af de overleverede Vidnesbyrd i deres 
Enkelthed og hele Beskaffenhed, sammenholdte med det antike 
Livs naturlige Udviklingslove. Skildringen skulde, om muligt, tilfreds- 
stille saavel den tænksomme og med Livserfaring udstyrede 
Philologs Krav som den Læsers, der uden at være speciel Philolog 
følte Trang til en alsidig og sikker Beskuelse af en saa betyd- 
ningsfuld historisk Gjenstand som den Statsform, hvori det ro- 
merske Folk bevægede sig, medens det forberedte, udfarte og 
vedligeholdt Verdensherredømmet i en usvækket og nogenlunde det 
oprindelige Præg bevarende Skikkelse, det vil sige, i Republikens 
Tid og til henimod Slutningen af det andet christelige Aar- 
hundrede (lidt udover Sølvalderens almindelig antagne Tid). Ar- 
beidet er under de store Vanskeligheder, som mit i høieste Grad 
svækkede Syn lægger mig iveien især ved saadanne videnskabe- 
lige Opgavers Behandling, der kræve Benyttelsen af et meget om- 
fattende og adspredt positivt Stof, skredet langsomt frem, men 
nærmer sig dog nu sin Afslutning. De Stykker, der her gives af 
et enkelt Afsnit, kunne betragtes som Prøver, ikke paa Frem- 
stillingens Form i det Hele (— thi den maa blive mere sammen- 

trængt — ), men paa den Undersøgelse, der er anvendt paa tvivl- 
somme og omstridte Punkter. 

En Fremstilling af den romerske Statsform kan paa ingen 
Maade forbigaae det romerske Retsvæsen som en saare vigtig 
Del af denne Statsform; men den støder ved dette Afsnit paa 
eiendommelige Vanskeligheder baade i Begrændsningen og i Be- 
handlingen indenfor denne Begrændsning. Den Fremstilling af 
den romerske Ret og den romerske Retspleie, der gives som en 
særegen Videnskab eller Disciplin af en Jurist for Jurister, maa 
faae ikke blot, hvad der følger af sig selv og strax falder i Øinene, 
et ganske andet Omfang, men ogsaa en anden Charakter, et andet 
Forhold imellem Delene og den Vægt, der lægges paa disse, end 
den, der som Bestanddel af en almindelig historisk Skildring gives 
for Ikke-Jurister, hvad enten Fremstilleren selv af Fag er Jurist 
eller kun stræber at tilegne sig saamegen retsvidenskabelig Ind- 
sigt, som Gjennemførelsen af denne Side af hans videre Hoved- 
formaal kræver. Idet jeg selv fra mine Barndomsforhold med- 
bragte en tidlig vakt Interesse for Retslivet og dets Former, som 
de fremtraadte i en vistnok meget indskrænket Kreds, en Interesse, 
som under min ikke-j uridiske videnskabelige- og Embedsvirksomhed 
dog ikke savnede forskelligartet Næring, forelagde jeg mig det 
Spørgsmaal, hvilke Krav en Mand med en almindelig, ikke i 
speciel Livsvirksomhed videre uddannet, juridisk Fordannelse eller 
en med nogen juridisk Sands begavet Ikke- Jurist vilde gjøre til 
Skildringen af Retsvæsenet og Retspleien i et nyere Land, hvis 
Statsvæsen han i det Hele ønskede at kj ende og forstaae, og søgte 
da heri at finde den foreløbige og almindelige Begrændsning for 
min Fremstilling af det romerske Retsvæsen ; medens da Formerne 
for at stifte og udvikle Ret og for at sikkre Borgerne Nydelsen af 
denne Ret eller tvinge dem ved Straf til at underkaste sig den 
(Retspleien) maatte fremtræde i første Linie, blev af Retssystemet 
i og for sig kun det at medtage, som syntes charakteristisk for 
hele den sædelige Opfatning og Tilstand og greb i store Træk 
bestemmende ind i Livsforholdene eller betingede selve Rets- 
pleien (f. Ex. det omfattende Begreb om delicta privata og obli- 



gaiiones ex delicto). Men naar der saa nærmere spurgtes om Ud- 
førelsen, fremtraadte fierst den Vanskelighed, at Hensynet til, 
hvad Philologen maa ønske og behøver til Forstaaelsen af de 
klassiske Skribenter, ingenlunde falder sammen med dette alminde- 
lige Hensyn, men stundom forlanger noget andet, især tilfældig 
Detail, og dernæst den Vanskelighed, der ligger i Beskaffenheden 
af vore Kilder, idet de dels ikke fortrinsvis, eller endog blot 
nogenlunde tilstrækkelig, lade de Sider af Retsvæsenet fremtræde, 
som vi efter vort her betegnede Pormaal maae lægge størst Vægt 
paa, dels for en stor Del ikke skildre den Tids Retsvæsen, 
paa hvilken vort Blik er rettet. Det vil neppe bestrides, at de 
justinianske Retskilders, navnlig Pandekternes , Fremstilling af 
Ketspleien, ved stiltiende at forudsætte den givne Organisation 
og Praxis, staaer ligesaa langt tilbage for Fremstillingen af Rets- 
systemet, som uden Tvivl Formerne for Retshaandhævelsen i sig 
selv stode tilbage for det af Juristerne saa fortrinlig udviklede og 
bearbeidede System, medens paa Criminalrettens Omraade ogsaa 
Udviklingen af Rettens Indhold var bleven langt tilbage. Det 
var blevet langt lettere ved en Compilation og Ordning af Ex- 
cerpter at gjengive Retsindholdet end, hvad der maatte skee paa 
egen Haand, med Blikket paa Nutiden og tildels tillige med Ind- 
gaaen paa hele den politiske og administrative Organisation, at 
skildre, hvorledes det gjennemførtes i Livet. Udenfor Retssam- 
lingerne have vi, som bekjendt, fra den sidste Del af det andet 
og fra det tredie, fjerde og femte Aarhundrede en saare tarvelig 
Litteratur, der indeholder yderst faa bestemte Hentydninger til og 
Træk af Retsforhandlinger; Beretningerne i Acta Sanciorum om 
christelige Martyrers Behandling yde os næsten mere end de 
profane Skribenter, Men selv hvis de keiserlige Retssamlinger 
havde indeholdt en fuldstændigere og klarere Skildring af Kets- 
pleien i de senere Aarhundreder end de gjøre, vilde denne Skil- 
dring kun have tilfredsstillet os lidet med Hensyn til den ældre 
Tid, til fuld Forstaaelse af det Retsliv, der i mange Træk og 
Billeder træder os imøde i den opbevarede Litteratur fra det 
sidste republikanske og det første keiserlige Aarhundrede, rigtignok 



for største Delen enten, som hos Historikerne, afklædte deres be- 
stemte juridiske Form og Udtryk eller, som i Ciceros Taler, 
formede og farvede efter Advocathensyn, stundom særdeles stærkt. ') 
Medens Privatrettens System forplantedes i det Væsentlige med 
seig Conseqvents, forandredes allerede den private Eetspleies Or- 
ganisation og Former stærkt, eftersom man fjernede sig fra de 
republikanske Erindringer og Overleveringer; men langt hurtigere, 
større og grundigere var Omdannelsen paa den criminelle Eets- 
pleies Omraade, der ganske anderledes berørtes af de forandrede 
politiske Forhold og Grundsætninger ; man behøver blot at tænke 
paa iudicia maiestatis eller paa Modsætningen imellem den selv- 
dømmende keiserlige Magistrat og den republikanske ikke-vote- 
rende Prætor i Spidsen for en talrig Domstols Forhandlinger. 
Vi bør derfor ikke skjule for os selv, at vor Kundskab om den 
romerske criminelle Retspleie i Republikens Tid er ikke lidet 
ufuldstændig; der er Punkter, og det ikke uvigtige, paa hvilke vi 
vistnok, for at undgaae stor Uklarhed, maae stille Spørgsmaalene 
og stille dem skarpest muligt, men tillige indrømme vor Mangel 
paa Evne til at besvare dem udover en almindelig Antydning 
efter Analogien. 

Baade Sammenhængen imellem Retsvæsenet og den alminde- 
lige Statsorden og Hensynet til Litteraturen maa henvende Op- 
mærksomheden i en særlig Grad paa Fremstillingen af den repu- 
blikanske, i den første Keisertid for største Delen beholdte Or- 
ganisation af Dommerstanden i dens nøie Sammenhæng med de 
romerske Standsforhold i det Hele og af de i Folkets Navn døm- 
mende criminelle Domstole; det er til dette Omraade at de 
efterfølgende Bemærkninger for største Delen henhøre, medens 
den første angaaer en Forandring og Udvikling i det romerske 



') Man maa aldrig glemme , at den romerske Advocat overfor juri- 
disk udannede Dommere og ligesaa juridisk ukyndige Retspræsidenter 
kunde gaae meget videre i eensidig Fremstilling og Forvanskning, end 
en Sagfører hos os vilde vove at gaae. 



System af Straffe, der dog ogsaa hænger sammen med Statens 
hele politiske Udvikling og Stands forskelligheder. 

Endnu maa det tilføies, at jeg, efter hvad jeg har vedtaget 
som Regel for det større Arbeide, hvoraf disse Bemærkninger ere 
fremgaaede, ikke gaaer ind paa Angivelse eller Omtale af den 
nyere Litteratur i det Enkelte. I det større Værk vilde Litte- 
raturangivelser, der skulde være nogenlunde fuldstændige, medtage 
en uforholdsmæssig Plads og indeholde en idelig Opfordring til 
Bedømmelse i det Hele og Polemik i det Enkelte, som kun vilde 
forstyrre Opmærksomheden for Hovedsagen. Hertil kommer, at 
jeg vistnok ved Siden af det omfattende Eildestudium, hvorpaa 
Værket er bygget, i en lang Aarrække samvittighedsfuldt 
har benyttet den nyere Litteratur, men uden nogensinde at lægge 
Vægt paa at medtage enhver speciel Afhandling eller Bemærk- 
ning i Commentarer, idet en tilstrækkelig Erfaring havde lært 
mig, hvor overordentlig hyppig paa slige Steder Meninger og Hy- 
potheser om Enkeltheder henkastes og opstilles uden tilbørligt 
Overblik og Kundskab om det hele Omraade eller dog de nærmeste 
Dele deraf, og endelig at i de sidste Aar en haard Nødvendighed 
har budt mig at indskrænke min Læsning. Jeg haaber dog ikke 
at bekæmpe Noget som almindelig antaget, der ikke er det, eller 
at fremsætte som mit eget, hvad der findes, i det Ringeste paa 
let tilgængelige Steder. 1 ) 

I. Om Dødsstraffens Indskrænkning ved Substitution 

af Landsforvisning, om Fremkomsten • og Begrænds- 

ningen af denne Indskrænkning. 

Den romerske Strafferet havde en langt snevrere begrændset 
Opgave end vor, idet den overlod Meget , der hos os er Gjenstand 



') Jeg vil dog ikke lade ubemærket, at jeg meget vel kjender A. W. 
Zumpts Romisches Griminalrecht og hans Criminalprocess der romi- 
schen Republik, men slet ingen Lyst har, til at polemisere mod disse 
om megen Flid, men tillige om den allerstørste Uklarhed og Mangel 
paa Kritik vidnende Bøger. 



for Statens Straffemyndighed, enten til privat Forfølgelse eller til 
den særlige offentlige Dadel og Irettesættelse, som udøvedes af 
Censorerne; det Første gjaldt om den hele Art af Lovovertrædelser, 
som allermest besværer vore Domstole med Straffesager, nemlig 
om alle Indgreb i Eiendomsretten, der kun vare Gjenstand for 
privat Paatale, om de end igjennem denne medførte flerfoldig Bod 
(duplum og quadruplum) og retslig bestemt Vanrygte (indicium 
turpe). Baade ifølge heraf og ifølge andre Oldtidens Fore- 
stillinger og Livsindretninger behøvede og brugte Romerstaten 
færre Arter af Straf, idet navnlig Fængsel med eller uden Arbeide 
slet ikke (førend langt ned i Eeisertiden) benyttedes som Straf; legemlig 
Revselse forekom vel i den ældste Tid i Krigen og som Middel 
til at hævde øvrighedsmyndigheden, men afskaffedes senere (ved 
den chronologisk ikke fuldt bestemmelige leæ Porcia eller leges Porciæ, 
vel fra det tredie eller andet Aarhundrede førChristus), undtagen 
forsaavidt en saaie haard og Døden medførende Form deraf, 
supplicium fustuarium, beholdtes som strengeste Militærstraf. Alle 
offentlige Forbrydelser og Forseelser medførte altsaa enten Døds- 
straf (poena capitalis, supplicium, supplicium uUimum) eller 
Pengebod (multa), en Dobbelthed og Modsætning, der ved offentlig 
Anklage fremtræder som Valg imellem muUam irrogare, pecunia 
anquirere eller capitis anquirere (se f. Ex. Liv. XXVI, 3) og, saa- 
længe Folket selv umiddelbart dømte i Folkeforsamlingen, dannede 
den i de tolv Tavler beseglede Grændse imellem den fulde og 
egentlige Folkeforsamlings (comiliorum cenluriatorum , comitiatus 
maximi) og Almueforsamlingens (comiliorum tributorum) Straffe- 
myndighed, idet kun den første Forsamling kunde idømme Gapital- 
straffen. At der ved Udtrykket caput, naar der er Tale om Straf 
(capite plecti, capite luere o. s. v.), i den ældre Tid udelukkende 
tænktes paa Livet og den legemlige Personlighed, ligger i Ordet 
supplicium og Ciceros Udtryk om Landflygtigheden som perfugium 
supplicii og i Polybs, for ikke at tale om de senere Grækeres, 
simple Gjengivelse &dvuTog (VI, 14: d-avdvov 6 åij/uog xgivee 
jhovoq, d. e. de capite), men ogsaa i den hele virkelige Anvendelse 
af Dødsstraffen ; her at opfatte caput om den borgerlige Person- 



lighed, som naar der tales om deminutio capiiis, faldt man først 
paa langt ned i Keisertiden, da Landflygtighed med Tab af Bor- 
gerret (deportalio) idelig anvendtes, hvor den gamle republikanske 
Lov, f. Ex. lex Cornelia de sicariis eller de falsis, bestemte poena 
capitalis, hvilken Bestemmelse rigtignok allerede, dengang Lovene 
udkom, som vi skulle see, ikke toges bogstavelig; men denne de 
senere Juristers Opfatning og Forklaring (se f. Ex. Paulus i Dig. 
XL VIII, 1,2: Capitalia sunt [iudicia] , ex quibus poena mors aut 
exsilium est 9 per has enim poenas eximitur caput de civitate) har dog 
stundom indvirket ogsaa paa de Nyere og forvansket deres Fore- 
stilling om det oprindelige Begreb. At nu Livsstraffen i den 
ældre Tid virkelig anvendtes, og det i forskjellige Former (securi 
ferire, de saxo, de rupe larpeia deiicere, laqueus in carcere 9 kun i 
den allerældste Tid nævnes arbori suspendere), og at man for at 
betrygge Straffens virkelige Udførelse sikkrede sig den Anklagedes 
Tilstedeblivelse ved Fængsling eller ved stillet Borgen {vades), 
som imidlertid i de groveste Tilfælde ikke modtoges, derom have 
vi talrige og klare Vidnesbyrd (Liv. I, 26; II, 5; III, 13, 56 — 57; 
VI, 18-20; XXIX, 19; XXXVIII, 58-59; i stort Omfang ved 
Bacchanalia, hvor der dog tildels handles om socii, XXXIX, 18; 
Dion. Hal. X, 8, Fest. v. vadem. At med Undtagelse af Henrettelserne 
i Anledning af Bacchanalia de øvrige Exempler ere hentede fra politiske 
Processer og Domme, er en naturlig Følge af, at Domfældelsen 
og Henrettelsen af simple Mordere og deslige ikke optegnedes i 
Annalerne). 1 ) Drog den, der havde givet vades, bort, maatte 
disse naturligvis betale, og han erklæredes for landflygtig og 
fredløs (aqua et igni ei interdicebaiur), stundom (eller altid) med Ind- 
dragelse af hans Formue, just fordi han unddrog sig Lovens Straf, 



*) Valerius Maximus (VI, 3, 3) omtaler en M. Claudius. som (A. 236 f. Chr. efter 
Zonaras) henrettet in publica custodia efter Senatets Befaling, altsaa vel 
uden Lov og Dom paa Grund af et Staten paadraget Ansvar ved Over- 
trædelse af Folkeretten; men Dio Cassius (fragm. 45 Bekk.), der for 
Resten nævner Ligurerne istedenfor Corsicanerne , og Zonaras (VIII, 
18) sige, at han blev landsforviist, da de Fremmede ikke havde villet 
modtage ham, da han blev udleveret. 



som et Exempel endnu fra Aaret 212 f. Chr. viser (Liv. XXV, 4), l ) 
Men heri see vi nu i de senere Aarhundreder en stor Forandring 
indtraadt, der i Almindelighed af de Nyere opiattes og fremstilles 
saaledes, som om al Dødsstraf for frie Borgere var ophævet, idet det 
ved udtrykkelig Lov var tilladt alle dødsdømte Borgere at gaae i 
Landflygtighed istedenfor at lide Døden. Denne Fremstilling er 
urigtig; det virkelige Forhold er, at i Tidernes Løb efterhaanden 
ved Sædvane den Anklagedes Fængsling eller Stillen af Sikkerhed 
bortfaldt i de Sager, der paadømtes af Folket selv eller siden i 
dets Navn af de staaende Criminalretter, quæstiones perpetuæ^ 
hvorved indtraadte Muligheden af at unddrage sig Dødsstraffen 
ved Landflygtighed, medens Dødsstraf vedblev at anvendes paa 
et andet Omraade. 2 ) Dette skal her eftervises. 

Udgangspunktet er det bekjendte og af Alle benyttede Sted 
hos Polyb (altsaa skrevet omtrent ved Midten af det andet Aar- 
hundrede f. Chr.) VI, 14, hvor han i Almindelighed udtaler som 
den paa hans Tid bestaaende Sædvane (to nagd roig 'Pw/uaiotg 
ed-og), at ved Anklager paa Livet (%oig <&avd%ov xgivo/uivoig) 
kan den Anklagede unddrage sig den lovbestemte Dødsstraf ved at 
gaae i Landflygtighed, saalænge en eneste af de Tribus , der ere 
nødvendige til at afgjøre Dommen (ved at danne en Majoritet af 
mindst 18 fordømmende Tribus af 35), endnu ikke har stemt (nav 
i%i /ula XeintjTai (pvXrj ræv enixvgovowv Tyv hqioiv dtyrjtpotpo- 
Qyrog) 8 ); Polyb tager nemlig intet Hensyn til quæstiones perpetuæ, 

l ) Hvorledes det forholdt sig med Coriolans Landflygtighed, da han dam- 
natus aksens i Tributcomitier in Volscos exsulatum abiit (Liv. II, 35), er 
uklart. Livius siger hverken, hvilken Straf Coriolan idømtes, eller, om 
han havde givet vades. Dionysius, der efter uendelig lang Ud- 
maling og udtværede Taler lader Tribunerne foreslaae som Straf tpvyri 
didtog (Vil, 64), har simpelthen omsat Resultatet, Coriolans Landflyg- 
tighed, til Straffeforslag. Landflygtighed som udtalt Straf var uhørt 
før Republikens sidste Dage. 

') Denne Vedbliven af Dødsstraffen indenfor et vist Omraade er anerkjendt 
af Niebuhr (Rom. Gesch. III pag. 481), men ikke det øvrige Forhold. 

3 ) Man maa erindre, at Centurierne allerede i Polybs Tid vare indordnede 
i Tribus som Bestanddele af disse, saa at der ogsaa i Centuriatcomi- 
tierne voteredes efter Tribus, men med Tælling af Centurierne; thi 
Polyb taler naturligvis om comitia centuriata, i hvilke alene Livssager 
paadømtes. 



hvoraf overhovedet kun een (de repetundis) indførtes i hans Tid 
ved lex Calpurnia (A. 149), omtrent samtidig med Slutningen af 
Polybs lange Ophold i Rom. Dette bekræftes paa det Udtrykke- 
ligste af Cicero (pro Cæcin. 34), der betegner Landflygtigheden 
som et Middel til at undgaae den i Loven udtalte Straf, idet ingen 
Lov (altsaa heller ingen af leges Corneliæ af Sulla) fastsatte Land- 
flygtighed selv som Straf, men Døden (exsilium non supplicium 
est , sed perfugium portusque supplicii, og derpaa : itaque nulla in 
lege nostra reperietur, ut apud ceteras civitates, malejicium ullum 
exsilio esse multatum); det er klart, at i det sidste Udsagn ingen 
Advocatfordreielse kan finde Sted ; thi hvilken Straf der var nævnt 
i Loven, vidste alle Dommerne. Kun ved en Misforstaaelse op- 
fattede Andre Vedtægten som udgaaet fra en positiv Lovbestem- 
melse, saaledes som Sallust i Catil, 51 (først: Quamobrem in 
sententiam non addidisti, uti prius verberibus in eos animadvortere- 
tur? An quia lex Porcia vetatf At aliæ leges item condemnatis 
eivibus non animam eripi, sed exsilium permitti iubent, og længere 
nede: tum lex Porcia aliæque leges paratæ sunt, quibus legibus 
exsilium damnatis permissum est). 1 ) For det Første gjør man nu 
Sallust Uret, naar man, som de Nyere i Almindelighed, paabyrder 
ham den Mening, at Dødsstraffen var ombyttet med Landflygtig- 
hedsstraf ved lex Porcia, tværtimod hvad de andre Skribenter 
(Cicero og Livius) berette om denne Lov ; thi ogsaa han modsætter 
paa det Klareste lex Porcia , som handlede om verbera og Krop- 
straf, og de andre, ikke nævnte, Love, ved hvilke Forandringen 
med Dødsstraffen skal være skeet. (Naturligvis maa efter det 
første Steds tydelige Anvisning ogsaa paa det andet Sted, hvor 
der tales om Sikkringen af Borgerfriheden mod de Regerendes 



*) Plutarch (Cic. 21 og Cato min. 22) fortæller, idet han forvexler den af 
Cæsar foreslaaede, extraordinære og foreløbige politiske Foranstaltning, 
Fængsling af de Sammensvorne, med en lovlig Straf efter Dom, at 
Fængsel var den yderste Straf for en romersk Senator (i Cato minor 
hedder det endog „for en romersk Borger"). Fængsel som Straf var 
den romerske Republik aldeles ubekjendt. Man seer, hvor forkert det 
faktiske Forhold afspeiler sig i den sildigere Grækers Forestilling, 
hvori han indlægger sin egen Forklaring af Cæsars Forslag. 

2 

Overgreb, Relativudtrykket quibus kgibus alene henføres til ali- 
æque leges.) Men just det gjentagne ubestemte aliæ leges ligeover- 
for det bestemte Navn paa den Lov, der afskaffede Anvendelsen 
af verbera paa Borgere, viser, at Sallust slet ikke kjendte nogen 
saadan Lov, men blot tænkte sig en eller flere saadanne som 
Kilde til den bestaaende Tilstand, der havde udviklet sig ad en 
anden Vei. En Lov, der paa een Gang og ved udtrykkeligt Bud 
havde indført en saa væsentlig Forandring, vilde ligesaavel være 
nævnt i den historiske Overlevering som lex Porcia, lex Poetelia 
om Ophævelsen af det eiendommelige Gjældsfængsel under Navnet 
neæus, lex Aiernia de multis og mange andre, omend med lige- 
saa usikkre og taagede Efterretninger i det Enkelte. Den vilde natur- 
ligvis tillige med Nødvendighed have medført, at der i de enkelte 
Love efter den Tid (f. Ex. alle leges Corneliæ) ikke blev udtalt 
Dødsstraf, men Landsforvisning, medens Cicero, som vi see, ud- 
trykkelig bevidner det Modsatte. Hertil kommer, at en udtrykke- 
lig og almindelig Ophævelse af Dødsstraffen ligger ganske udenfor 
det romerske Folks naturlige Forestillingskreds; et Folk, for hvem 
Gladiatorlege er en kjær og hyppig Forlystelse og som bruger 
Pinebænk og Korsfæstelse for sine Slaver, har ingen Gru for Hen- 
rettelsen som stridende mod Menneskeværdigheden. Forandringen 
var skeet efterhaanden og befæstet ved Sædvane, men (hvorom 
nedenfor) kun for et vist Omraade. Førend vi spørge om den 
mulige Gang i denne Udvikling, ville vi strax bemærke, at, medens 
Polyb kun kjender Unddragelsen fra den endnu ikke fuldstændig 
fældede Dom, betegner Sallust Befrielsen for Dødsstraf ved Land- 
flygtighed som gjældende for den allerede virkelig Dømte {con- 
demnatis, damnatis), hvad ogsaa Cicero bekræfter baade direkte 
(pro Rose. Am. 2: damnato et eiecto) og indirekte, idet der ikke 
hos ham (f. Ex. i Epilogerne af Forsvarstaler) er en eneste An- 
tydning af Bortgang før Dommen. Dette var en naturlig og nød- 
vendig Følge af Overgangen fra Afstemningen i Folkeforsamlingen, 
hvor Stemmetællingen fandt Sted for hver Tribus, til Afstemningen 
i quæstiones perpetuæ, hvor samtlige Dommeres Stemmetavler op- 
taltes paa een Gang og Resultatet altsaa strax helt fremtraadte. 

Men hvorledes skete da Forandringen? Det er klart, at 
Friheden til at gaae bort, naar den Anklagede forudsaae, at den 
næste Stemme kunde fastslaae Dødsdommen, beroede paa, at han 
var paa fri Fod. Der maa altsaa først være foregaaet en For- 
andring med Hensyn til Sikkringen af den Anklagedes Person ved 
Fængsling eller Borgen. Hertil kan nu have bidraget dels en 
Uvillie imod at kaste enten den for en blot politisk Forbrydelse 
Anklagede eller den for en almindelig Forbrydelse, f. Ex. inter 
sicarios eller falsum blot Mistænkte, naar han hørte til en af de 
hos Romerne fra Hoben saa strengt og bestemt afsondrede „bedre 
Stænder" (Senator- eller Ridderstanden), i det vistnok meget 
uhyggelige Fængsel, hvori de laveste Forbrydere holdtes (in car- 
oere inter fures noctumos et latrones, Liv. XXXVIII, 59), dels 
maaskee gamle Bestemmelser om Cautionsbeløbet, der ved Pengenes 
forandrede Værdi gjorde Gautionen næsten til et Skin; men en 
ikke uvæsentlig Grund kan dog ogsaa ligge i en anden Forandring 
i den romerske Criminalproces, om hvis Tid og Indtrædelsesmaade 
vore Efterretninger ere endnu ufuldstændigere eller, for at sige 
Sandheden, saagodtsom slet ingen. I de tidligere Aarhundreder 
optræde som Anklagere ved iudicia publica udelukkende enten 
ordentlige Øvrighedspersoner (Consuler, hyppigst tribuni piebis) 
eller særlig til dette Hverv af Folket valgte Mænd, de saakaldte 
quæstores parricidii. Dette hængte nødvendigen sammen med 
hvad der constituerede et iudicium publicum, Folkets egen umiddel- 
bare Optræden som Dommer. Anklagen var et Spørgsmaal til 
Folket, om det vilde dømme en vis Person til en vis Straf, en 
rogatio (irrogare poenam, multam); men et saadant Spørgsmaal 
og Forslag kunde kun forelægges af den, der som Magistrat 
overhovedet havde Ret til at forhandle med Folket (agere eum po- 
pulo). Vistnok antog Sagen en særlig Form, naar Tribunerne, 
som Anklagere i en Livssag, fremsatte Andragendet i den Art af 
Folkeforsamling (comitia ceinturiato), som de ikke selv kunde lede, 
men kunne Consul eller Prætor; men dette var en. Indrømmelse, 
hvorved det tillodes den Friheden vogtende plebeiske Magistrat at 
forelægge det souveræne Folk et Andragende, analogt med Tri- 

bunernes Ret til Henvendelse til Senatet, førend de endnu vare 
indordnede i den hele Magistratsrække. I den senere Tid er dette 
ved de i Folkets Navn dømmende quæstiones perpetuæ saa aldeles 
forandret, at (med Undtagelse af, naar ved iudicium repetundarum 
Senatet eller Prætor gav klagende Provindsbeboere patroni til at 
fare deres Sag, Noget, der ikke forekommer i Ciceros Tid) stedse 
Private optræde som Anklagere efter egen Drift; (Cicero omtaler 
endog pro Cluent. 34, at en" Sag afvistes af Domstolen, fordi en 
Almuetribun optraadte som Anklager, hvorvel her Fremstillingen 
kan være lidt farvet). Til den i Spidsen for en saadan quæstio 
stillede Magistrat kunde den Private henvende sig direkte; hvad 
der før havde været en Angivelse hos Magistraten og Opfordring 
til ham om at klage hos Folket, blev ved en quæstio til Anklagen 
selv. Det laa da overordentlig nær og var aldeles naturligt, at 
en hvilkensomhelst Privatmands Anklage ikke kunde eller burde 
medføre haarde Præventivforholdsregler mod den Anklagede, og 
at han altsaa blev paa fri Fod uden Borgen. Men Polybs Vidnes- 
byrd skyder, uagtet han ikke berører Anklagemyndigheden, vistnok 
Friheden for Fængsling og dermed Adgangen til Landflygtighed 
tilbage til en Tid, der gaaer forud for quæstiones perpetuæ, saa at 
vi kun tildels kunne sætte den private Anklageret, hvis den udgik 
fra disse quæstiones, i Forbindelse med Landflygtighedens almin- 
deligere Substitution for Dødsstraffen. 

Som et Overgangstrin til den ligefremme private Anklage 
kan vel ogsaa betragtes ansete og indflydelsesrige Privatmænds 
Optræden som Understøttere af en Magistrats Anklage og som 
suasores for det af ham indbragte Straffeforslag (rogatio, irrogatio 
poenæ), saaledes som den ældre Cato optraadte imod Ser. Sulpi- 
cius Galba og derfor betegnes som hans Anklager (Liv. XXXIX, 
40 : Ser. Galbam ad populi adduæit iudicium) , medens vi af 
andre Steder (Cic. de Orat. I, 53, Brut 23 ; Liv. Epit. XLIX), vide, 
at den egentlige Anklager var Folketribunen L. Scribonius. l ) 



1 ) Stederne hos Cicero give endog Anledning til at antage, at det egentlig 
slet ikke kom til en virkelig Anklage imod Galba, men kun til et 

At det forholdt sig paa samme Maade med mange, maaskee de 
fleste af de talrige Anklager, der tillægges Cato (Plut. Cato 15, 
Viet. de Vir. 111. 47), antyder Plutarch selv med rene Ord (amos 
%t yctQ så/toge noXXovg xal åieixovotv éiegoig avvrjyiavloato). 

Idet saaledes den Anklagedes Bortgang oprindelig var en af 
Loven ikke forudsat eller tilsigtet Unddragelse fra Straffen, 
maatte der i det Ringeste sørges for, at denne Bortdragen blev 
til en virkelig, den borgerlige Død medførende Landflygtighed, 
og dette skete ved den bagefter udtalte Erklæring, at den 
Bortdragne var fredløs paa romersk Grund (aquæ et ignis inter- 
dictio, Cic. pro Cæc. 34, de domo 30—31) og Beslutningen, id ei 
iustum exsiliumesse (Liv. XXVI, 3); hos Appian (Civ. I, 31) og Plutarch 
(Mar. 29) i Beretningen om Q. Metellus Numidicus's Landflygtighed 
paa Grund at hans Vægring ved at underkaste sig og besværge 
Appuleius Sattirninus's Lov om Ageruddeling, A. 100 f. Chr., 
siges, at det vedtoges, at Consulerne skulde bekjendtgjøre Fred- 
løshedserklæringen (tove vndrovs intxyQv&t. /r/;&W M^riXXip 
xotvwveiv nvQos y våaios tf oTiyrjs), og i Liv. Epit. LX IX siges 
Predløshedserklæringen udtalt af Marius som sjette Gang Consul. 
Hvorvidt og i hvilken Form denne høitidelige Sanction senere i 
hvert enkelt Tilfælde fandt Sted, vide vi imidlertid ikke. Endnu 
mindre finde vi Spor af den Formuescontiscation, der hos Livius 
(XXV, 4) ved A. 212 nævnes som udtalt mod en Anklaget, hvis 
han unddrog sig Straffen; at i Repnblikens sidste Tid (Ciceros og 
Cæsars Dage) Landflygtigheden ikke medførte Formuestab, be- 
vidnes (mod en temmelig udbredt Antagelse) udtrykkelig af 
Cicero (de domo 17 : poena capitis cum pecunia non coniungitur) 
og Svetonius (lul. 42: mtegris patrimoniis exsulabani). 

Endnu maa bemærkes, at der fra Tiden imellem Polyb og 
Cicero findes i det Ringeste een Angivelse, der tyder paa, at Fri- 



Andragende om Nedsættelse af en quæstio om den Lusitanerne tilføiede 
Uret, et Andragende, der imidlertid aabenlyst var rettet imod Galba 
og derfor betegnes som lex privilegii similis-, efter Udtoget af Livius gik 
Andragendet ud paa, nt Lusitani in libertatem restituer entur. Begge 
Gj ens tande forbandtes meget naturligen i eet Forslag. 

heden til ved Landflygtighed at anddrage sig Dødsstraffen ikke 
ubetinget respekteredes, hvilket stemmer vel med Oprindelsen af 
Sædvane, ikke af Lov. Asconius beretter nemlig (ad Cic. pro 
Scauro pag. 135 Hot.), at L. Tubalus, der som Prætor A. 142 f. 
Chr. havde gjort sig skyldig i Bestikkelser og andre Skændig- 
heder (flagitia), blev de exsilio accersitus og dræbte sig selv ved 
Gift, ne in carcere necaretur. Naar det ved A. 101 f. Chr. be- 
rettes, at en Publicius Malleolus led den særegne Dødsstraf for 
parricidium (culeus), hvilken Straf overhovedet da siges at være 
anvendt for første Gang, da kan denne Afvigelse fra den Frem- 
gangsmaade, vi finde anvendt mod Sex. Roscius Amerinus, have 
havt sin Grund i Misgjerningens Fremtræden som res manifestet; 
Manden selv hørte til en anseet Familie (Liv. Ep. LXVII1, Oros. 
V, 16, Rhet. ad Herenn. I, 13). Medens nu Landflygtighed i den 
ældste Tid, da Kom intet Herredømme udøvede udover dets eget 
Territorium og da den bortflygtede Romer uden folkeretlig Beskyt- 
telse kom til Folk og Byer, der tildels vare Rom meget fjendske, 
var en haard Skjæbne, tabte den derimod mere og mere af sin 
Betydning, eftersom Rom blev omgivet af et Forbundsomraade, 
hvis Indbyggere tildels i Sprog og Sæder stod Romerne over- 
maade nær, som Latinerne; thi det var for at undgaae poena 
capitalis nok at begive sig til hvilkensomhelst By udenfor den 
egentlige ager Romanus; Polyb (1. c.) nævner exempelvis Nea- 
polis, Præneste og Tibur, men tilføier nal Tale aXhaie, ngoe 
Se exovotv oQXia; og Neapolis nævnes ogsaa hos Livius XXIX, 
21« Efter Forbundskrigen, da hele Italien blev romersk, maatte 
den Landflygtige naturligvis leve udenfor Italien (lex lul. munic. 
cap. 25 pag. 97 Br. : qui iudicio publico Romæ condemnatus est, 
erit, quocirca eum in Italia esse non liceat)^ og vi finde saaledes 
iblandt Andet Massilia omtalt som hyppigt Opholdssted for ro- 
merske Landflygtige i denne Periode (Cic. pro Sest. 3 ; andensteds 
om Verres's og T. Milos Ophold der). Det var efter Beskaffen- 
heden af det romerske republikanske Politi, eller egentlig Manglen 
af ethvert, hele Italien omfattende, Politi, fra Forbundskrigen 
indtil Monarchiets Begyndelse let muligt, at enkelte underordnede 

Domfældte unddrog sig denne Landflygtighed og sneg sig skjult 
omkring i Italien, selv i Nærheden af Rom, som efter Cicero 
(pro Cluent. 62) den for Giftmord dømte Oppianicus. For at 
Landflygtigheden kunde vedblive at bruges som en virksom Straf, 
maatte den nødvendigen nærmere bestemmes og skærpes, og dette 
skete, eiterat Cæsar havde gjort Begyndelsen ved fast Tilføjelse 
af Pormuestab (Suet. lul. 42), ved fra den milde rekgatio (blot 
Porviisning fra Rom eller Italien) at adskille den egentlige Crimi- 
nalstraf, deportatio, Landflygtighed, med Tab af Formue og 
borgerlige Rettigheder og streng Internering paa afsides Sted 
under Bevogtning. 

Endnu kan det tilføies, at, jo mere Dødsstraffen faktisk for- 
vandlede sig til Landflygtighed, og en ikke meget haard Land- 
flygtighed, desto lettere blev det naturligvis at fastsætte den 
ogsaa for saadanne politiske Porseeiser, for hvilke selv efter 
gammel-romerske Forestillinger den egentlige Dødsstraf maatte 
synes uanvendelig; Polyb (VJ, 56) nævner (vistnok længe før Op- 
rettelsen af en egen quæstio for arnbitus) Død (davavog) som 
Straf derfor; men omhyggeligere Bestræbelser for at hindre arnb- 
itus og Bestemmelserne om denne Porseelse tilhøre dog vist ep 
forholdsvis sildig Tid, da Landflygtigheden istedenfor Dødsstraf 
allerede var almindelig. 

Efterat saaledes Landflygtigheden ved Sædvane faktisk var 
(indenfor visse Grændser, som vi atter gj en tage) bleven sat 
istedenfor Dødsstraffen, men endnu ikke i den tidligere Del af 
Ciceros Periode udtrykkelig udtalt som Straf i Loven (Cic. pro Cæc. 
ovenfor citeret; det faktiske Forhold antydes pro Cluent 10: leges 
eæsilio, natura morte muitavit)^ laa det nær just ved politiske Forseelser 
udtrykkelig at bestemme Straffen som Landflygtighed, og hertil 
gaves der en særlig Anledning, naar der var Spørgsmaal om at 
finde en (især for Mænd af Rang og som deltog i det offentlige 
Liv) følelig Straf, der dog ikke skulde være fuld Capitalstraf. 
Jeg troer ikke, at der kan anføres noget andet Exempel fra Republi- 
kens Tid af denne Art end den af Cicero som Consul foreslaaede 
lex Tullia de ambitu, efter hvilken Straffen var ti Aar i Land- 

flygtighed (Cic. pro Mur. 23 og 41, Schol. Bob. ad Cic. pro Sulla 
cap. 5 pag. 361 Or., Dio Cass. XXXVII, 29). 

Naar man nu har antaget, at al Dødsstraf for romerske 
Borgere i Republikens senere Tid var forsvunden, enten ved ud- 
trykkelig Lov eller Sædvane, da har man dels bygget denne Me- 
ning paa det ganske almindelige, ingen Undtagelse antydende Ud- 
tryk hos Sallust (for ikke at tale om Flutarch), dels derpaa, at 
vi virkelig ikke i Ciceros Tid eller i længere Tid forud finde 
nævnt noget Exempel paa en udfort Dødsstraf efter en regel- 
mæssig Proces og Dom; thi Proscriptioner var noget ganske 
andet, og de catilinariske Sammensvornes Henrettelse var ligeledes 
en aldeles extraordinær politisk Foranstaltning. Selv ved en An- 
klage for Padermord (hos Cicero pro Roscio Amerino), see vi, me- 
dens den gamle Form af Dødsstraf møder os i en pompøs rheto- 
risk Skildring (cap. 26), Landflygtigheden antydet som det, der i 
Virkeligheden ventede den Anklagede, hvis han domfældtes (cap. 
2: hoc damnato et eiecto; jvfr. Giftmorderen Oppianicus i Talen 
pro Cluentio). Men herimod taler nu paa det Stærkeste allerede 
den lige fra Keisertidens Begyndelse yderst hyppige Anvendelse 
af virkelig Dødsstraf, dels for Majestætsforbrydelser , dels for 
simple Forbrydere, hvoraf hele Skarer regelmæssig fra Fængslet, 
hvis hele Indhold betegnes som custodiæ, føres til Døden (se f. E. 
Suet Calig. 27, 29, 32, Nero 31 og om Massehenrettelser for po- 
litiske Forbrydelser Tac Ann VI, 19), uden at der nogen- 
steds findes mindste Antydning af, at denne Straffemaade i sig 
selv var noget nyt eller usædvanligt, endsige uhørt. Men hertil 
kommer , foruden at vi see , at paa Ciceros Tid hele 
Henrettelsesapparatet var paa rede Haand (Sall. Cat. 55; 
jvfr. Cic. de Legg. III, 3 om tresviri capitales: vincula sontium 
servanto , capitalia vindicanto) og dets Anvendelse vel be- 
kjendt 1 ), den Omstændighed, at vi ved Siden af de Anklagede 



! ) Herved tænker jeg dog ikke paa den Bøddel, til hvem der i Ciceros Tale 
pro Rabirio perduellionis reo oftere hentydes; thi han kunde behøves til 
Slavers Henrettelse og til pinligt Forhør over dem. 

paa fri Pod ligesaavel hos Cicero (in Catil. II, 12: careerem 
vindicem nefariorum et manifestorum scelerum maiores esse volue- 
runt) som i ældre Dage hos Livius (XXXVIII, 59) finde et 
Fængsel opfyldt med grebne Forbrydere, som man visselig ikke 
slap for at lade dem i Ro og Mag gaae (før A. 90) til Tibur eller 
Præneste, for snart derfra at snige sig tilbage. Sagen er, at der 
gaves et Omraade for den criminelle Justits, som hverken møder 
os i Forhandlinger for quæstiones perpetuæ eller randt Sallust i 
Ha, hvor han lader Cæsar tale mod Dødsstraffens Anvendelse 
paa Catilinas Medsammensvorne, Mænd af senatorisk Bang eller 
Ridderstilling. Alle Forbrydere af underordnet Stand, der grebes 
af tresviri capitales ifølge deres Embedsopgave (conquirere ma- 
leficia, Varr. L. L. V, 14 p. 24 Bip.) eller førtes til dem som 
grebne paa frisk Gjerning (Cic. div. in Cæc. 16, pro Cluent. 31: 
hominem anie pedes Q. Manlii, qui tum er at triumvir, constituunt) 
vedbleve at lægges i Baand og efter Omstændighederne at hen- 
rettes (Val. Max. VI, 1, 10, Ascon. arg. Mil. pag. 146 Hot.; der 
handles hos Asconius om en servus cædes faciens, men derfor at 
indskrænke disse Triumvirers Virksomhed og Straffemyndighed 
alene til Slaver strider mod alle de øvrige Vidnesbyrd). 

Naar nu ved første Øiekast det Resultat synes meget paa- 
faldende, som her er opstillet og ifølge hvilket ikke blot den 
samme Forbrydelse, f. Ex. og navnlig Mord, blev forskjellig 
straffet efter Forbryderens Stand og Stilling, men den haardere 
Straf (den virkelige Dødsstraf) ramte efter en underordnet Øvrig- 
heds Ej endelse, den mildere indtraadte, hvor Sagen var forhandlet 
for en talrig og anseelig Domstol, der dømte i Folkets Navn, 
saa finder dog dette Forhold sin Forklaring, dels i den store 
Vægt, som Romerne og i det Hele Oldtiden lagde paa, om Mis- 
dæderen grebes paa frisk Gjerning, hvorved baade enhver Tvivl 
med Hensyn til Beviset bortfaldt og det Offentlige syntes ud- 
æsket til at kræve og tage øieblikkelig Fyldestgjerelse, Noget, der 
ogsaa fremtræder i den for os paafaldende Bestemmelse, at et 
furtum manifestum sonedes med firedobbelt Bod, men furtwni nec 

manifestum kun med dobbelt, dels deri, at Romerstaten ingen- 

3 

lunde fra gammel Tid af var gjennemtrængt af et 'conseqvent 
gjennemført Lighedsprincip, men paa mange Maader stillede den 
store Masse af lavere Borgere, der indbefattede libertini og deres 
Afkom, i ældre Dage ogsaa de lovbundne Clienter, under strengere 
Vilkaar og Tugt end de to fremragende Stænder, Senatorerne og 
Ridderne, og paa det her omhandlede Punkt indeholdt Spiren 
til og faktisk fremkaldte den Forskjel, der i Keisertidens Lov- 
givning aabenlyst fremtræder, idet der med rene Ord udtales en 
forskjellig Straf i mange Tilfælde for honestiores (in aliqua åigni- 
tate positi) og humiliores. 



IL En Misforstaaelse af den særlige Forhandling ved 
indicium repetundarum^ der kaldes litis 

(litium) æslimatio 

Det er en aldeles væsentlig Eiendommelighed ved den gamle og 
republikanske Criminalret og Criminalretspleie, at Domstolen, det 
være nu Folket selv eller en quæstio, der dømmer i Folkets Navn, 
alene har at afgjøre, om den Anklagede er skyldig eller ikke, 
men aldeles ikke har Noget at gjøre med en Afmaaling af Straffen, 
der er simpelt og absolut udtalt i Loven eller (forsaavidt der 
hos Folket handledes om multa) foreslaaet af Anklageren, og 
denne Eiendommelighed hænger paa det Nøieste sammen med 
Straffesystemet selv og især med den oprindelige Procesform. 
Folket dømte selv i Folkeforsamlingen, i hvilken Anklagen fore- 
lagdes til Afgjørelse ved en enkelt Afstemning, idet der, ligesom 
ved et Lovforslag, svaredes paa den anklagende Magistrats Spørgs- 
maal (rogatio) med „Ja" (uti rogas, „som du foreslaaer") eller „Nei u 
(anliquO) „jeg forkaster"); Ændringsforslag vare selv ved Love 
aldeles ubekjendte. Anklagen gik enten ud paa poena capilalis, 
og denne Straf var given, saasnart Anklagen indbragtes i comitia 
centuriata (comitiatus maæimu*), eller paa en Pengebod, multa, 
hvis bestemte Størrelse var angiven og foreslaaet i Klagen; den 
anklagende øvrighed kunde gjøre et strengt eller maadeholdent 

Forslag, men Forhøielse eller Nedsættelse ved Afstemningen var 
umulig og utænkelig (Liv. II, 52: in multa temperarunt tribuni;. . . 
duo millia ærts damnato multam diæerunt; de hos Livius tilføiede 
Ord cum capitis anquisissent betegne en Opgiven af Capitalklage, 
istedenfor hvilken der blev sat en Klage paa Pengebod). Endnu mindre 
kunde der naturligvis, hvis der ellers er Grader i det Umulige, 
enten i comitia centuriata substitueres en Pengestraf eller i comitia 
tributa Capitalstraf med Forrykning af begge Forsamlingers Com- 
petents, eller paa noget af Stederne foreslaaes en tredie aldeles 
ubekjendt og ubrugelig Straf. Da nu Folkets dammende Myn- 
dighed overdroges til staaende Commissioner, quæstiones perpetuæ^ 
af hvilke hver efter en speciel Lov dømte om en speciel Art af 
Forbrydelse ( — Folket selv havde maaskee ikke været bundet til 
Subsumptionen af Forseelsen under et bestemt Navn -— ), maatte, 
allerede efter hele Sammenhængen med Fortiden, hver Lov for 
hver Forbrydelse indeholde en enkelt og absolut Straf, der ube- 
tinget fulgte med Erklæringen for skyldig, uden at man, for at be- 
vise at det maatte blive saaledes, behøver at tage Hensyn til den 
af talrige ikke -juridiske Medlemmer sammensatte Domstols 
Uskikkethed til en Straffeudmaaling efter Omstændighederne 1 ) og 
den hele simple Voteringsmaades Ubrugbarhed til en saadan Af- 
maaling. Den tidligere Forslagsret ved Pengebod maatte falde 
bort. At det nu ogsaa forholdt sig saaledes, er aldeles klart, 
baade af Ciceros Forsvarstaler, i hvilke der ikke er den fjerneste 
Hentydning til Formildelse og Nedsættelse af Straf, men alene 
til Frifindelse eller Domfældelse, og af de øvrige Beretninger om 
Criminalprocesser fra denne Tid, f. Ex. hos Asconius til pro Scauro 
og pro Milone, og viser sig ogsaa i den Maade, hvorpaa i de 
senere Kilder de republikanske Straffeloves Straffebestemmelse 
angives, idet der for hver Lov og hver Forbrydelse angives en 
enkelt bestemt Straf, kun med de i Keisertiden fremkomne Modi- 



*) Til den enkelte Domstolens Forhandling i formel Henseende ledende 
Magistrat, der ligesaalidet var lovkyndig som Dommerne, kunde det 
ikke falde Romerne ind at overdrage et Valg af forskjellige Straffe. 

ficationer i Straffebestemmelsens Anvendelse (saaledes som i Dig. 
XL VIII, 8 fr. 3 § 5: Legis Comeliæ de sicariis et veneficts poena 
insulæ deportatio est et omnium honorum ademptio) 1 ). Først da i 
Keisertiden Senatet blev Domstol for politiske Forbrydelser, me- 
dens det tillige blev Organ for Lovgivningen, kunde her, ved en 
Sammenblanding af den judicielle, ved ingen udtrykkelig Lov 
Senatet overdragne eller ordnede, Forhandling og den politiske 
Lovgivning, fremkomme Votering om en strengere eller mildere 
Straf, f. Ex. om virkelig Dødsstraf eller Forviisning og om For- 
muesconfiscation, som vi see det hos Tacitus paa flere Steder, og 
som det i Almindelighed udtales hos Plinius (Ep. IV, 9, 17) i 
Anledning af poena repetundarum, og en lignende discretionær 
Myndighed tilstodes siden tildels de enedømmende keiserlige 
Magistrater; men de nøiere Angivelser herom høre ikke herhid. 
Dette erkjendes vel ogsaa i Almindelighed, men ved en enkelt 
Art af Anklage og Forbrydelse, der spiller en sørgelig vigtig 
Bolle i den senere Kepubliks Tid, nemlig ved Anklagen for Mis- 
brug af Embedsmyndighed ved Pengeudpresning, indicium repe- 
tundarum, har der hos de Nyere, eller dog hos flere af dem, 
indsneget sig en besynderlig Misforstaaelse. Da der ved denne 
Anklage paa een Gang var Spørgsmaal om at skaffe Retfærdig- 
heden Fyldestgjørelse ved Straf og de Skadelidte og Mishand- 
lede Erstatning af Tabet, hvorfor vi ogsaa før Indretningen af en 
særlig Domstol for denne Art af Forseelse finde saakaldte recupe- 
ratores givne til i Privatprocessens Form at skaffe de Skadelidte 
Eet (Liv. XLIII, 2), indtraadte der, naar den Anklagede var funden 
skyldig (en Dom, der var ganske almindelig uden Angivelse af 
nogetsomhelst Klagepunkt som bevist og af Dommerne aner- 
kjendt eller af andre som forkastede), og altsaa ramtes af Lovens 



l ) Dette forhindrer ikke, at der, hvor een Lov omfattede forskjellige For- 
brydelser, kunde for disse fastsættes en forslgellig Straf, som f. Ex. 
i lex Tvllia de ambitu en Straf for dem , der virkelig anklagedes for 
og overbevistes om ambitus, en anden for underordnede Hjælpere, 
divisor es. 

Straf), umiddelbart for de samme Dommere en Tillægsforhandling 
for at fastsætte de enkelte Erstatningsbeløb, hvilken Forhandling 
benævnedes litium æstimatio (litium om de enkelte Poster og Krav, 
generelt litis æstimatio). Ved denne Forhandling, der, som alle- 
rede det fra Privatretten hentede Navn lis, Retstrætte, Gjenstand 
for Retstvist, betegner, gik over til en privatretlig Charakter, 
kunde der alene være Tale om Pengeansvar, skjøndt dette Ansvar, 
ganske analogt med hvad der fandt Sted ved Privatdelictet furtum^ 
ved lex Acilia og Cornelia og maaskee ogsaa ved de øvrige leges de 
repetundis, var skærpet til Udredelse af duplum (lex Acil. lin. 58 
fl. pag. 59 Br., Ps. Ascon. ad aet. I in Verr. cap. 18 pag. 152 Or.); 
Erstatningen, hvis Totalbeløb Anklageren under Hovedsagen kunde 
opstille i Almindelighed efter sin Beregning (Cic. aet. I in Verr. 
cap. 18), afgjordes under de enkelte Poster (nomina, Cic. in Verr. 
aet. I, 13; lib. I, 38—39, pro Cluent. c. 41) ved Skjøn efter de 
fremkomne Beviser, og Lovene indeholdt, som den tildels opbe- 
varede lex Acilia pag. 60 fl. Br., Forskrifter om de idømte Be- 
løbs Inddrivelse i Statskassen og Udbetaling derfra til Vedkom- 
mende. Cicero antyder i Talen pro Cluentio (c. 41), rigtignok i 
advocatorisk Øiemed, at Dommerne stundom, efterat der til en 
vis Grad var skeet Retfærdigheden Fyldest ved Domfældelse i Ho- 
vedsagen, ikke tog det saa nøie med æstimatio; i en anden Ret- 
ning anfører Velleius Paterculus (II, 8) det som Bevis paa Dom- 
stolenes Strenghed i ældre Dage, at en Consular var bleven dom- 
fældt de repetundis (altsaa havde lidt Lovens Straf derfor), me- 
dens den hele Sum, han ved æstimatio kj endtes forpligtet til at 
udrede, beløb sig til 4000 Sestertser. Vistnok var Anklagen de 
repetundis, skjøndt den efter Navnet og Loven alene gik ud paa 
pecuniæ contra leges captæ, den eneste Form, hvorunder ogsaa 
andre skammelige Mishandlinger af Provindsbeboere kunde bringes 
for en romersk Domstol og maaskee ved den vakte Harme bidrage 
til Domfældelsen. Det er næsten ubegribeligt, at man 1 ) har 

') Se f. Ex. (for at nævne et iøvrigt meget fortjenstfuldt og af mig med 
Tak benyttet Værk) Walter: Geschichte des romischen Hechts, 3te 
Ausg. § 814, II pag. 474. 

kannet forvexle denne Forhandling om Erstatningen med en For- 
handling om selve Straffeansvaret og troe, at der ved den kunde 
blive Spørgsmaal om „caput" og om „Exil" (hvilke to Ting i den 
Periode, hvorom man taler, faldt aldeles sammen), men at man 
sædvanlig blev staaende ved Erstatning, (saa at altsaa f. Ex« 
Yerres, efberat have udredet den, for Besten blev straffri). Den 
rigtige Opfatning finder baade sin Bekræftelse ved Behandlingen 
af indicium repetundarum i den første Keisertid, medens Senatet 
var Domstol for slige Processer, og kaster tillige Lys over denne* 
Medens nemlig selve Hovedsagen, Afgjørelsen, om den anklagede 
Statholder skulde erklæres skyldig eller ikke og i Henhold dertil 
straffes eller ikke, var henlagt til Senatet, fandtes dette med 
Bette lidet skikket til den detaillerede Undersøgelse af Erstat- 
ningsspørgsmaalet, og dette henlagdes derfor til en særlig Dom- 
stol, der i Kilderne kun i Almindelighed betegnes ved Navnet 
iudices, et enkelt Sted (Tac. Ann. I, 74) som recuperatores ; for- 
modentlig en Art dømmende Commission, maaske endog dannet 
under Forsæde af den Prætor, hvem efter gammel Skik, men 
uden fuld Virkelighed quæstio de repetundis ved Lod var tilfalden. 
Den, der erkjendte sig for skyldig, kunde derfor (som Tegn paa 
Undseelse og i Haab om mildere Behandling; jvfr. hvad ovenfor 
er bemærket om Senatets større Frihed i Straffens Ansættelse) 
strax udbede sig slige Dommere. Dette fremgaaer af Plinius's 
Beretning om Anklagen mod Marius Priscus under Trajan (Ep. II, 11, 
2 : Marius Priscus accusantibus Afris ♦ . • omissa defensione, iw- 
dices petiiO. De af Senatet Provindsbeboerne tilforordnede An- 
klagere paastode, at den Anklagede havde overskredet de crimina, 
quibus dari iudices possent. Der fandt dengang altsaa enten i 
visse Tilfælde en strengere Straf Sted end den da almindelige 
for repetundæ, Tab af Senatorværdigheden i Forbindelse med Er- 
statning (se Lipsius ad Tac. Ann. XIV, 28), hvilken haardere Straf 
Marius vilde undgaae, eller snarere hele Straffen udenfor Erstat- 
ningen faldt bort, naar den Anklagede strax begjærede og Senatet 
som en Naade bevilgede iudices; dette sidste synes antydet hos 
Plin. Ep. VI, 29, 10 : iudicibus acceptis in senatu remansit^ og 

endnu tydeligere IV, 9, 16 : Censuit Bæbius Atacer, consul de&ig- 
natus, lege repeiundarum Bassum teneri, Cæpio Hispo, salva 
digniiate iudices dandos, hvor altsaa Bæbius forlangte den egent- 
lige Criminalstraf anvendt, Hispo stemte for Eftergivelse af Straf, 
saa at kun Erstatning indtraadte. Om Erstatningen ogsaa i denne 
Tid gik in duplum, vide vi ikke ; men det er ikke usandsynligt. *) 



m. Dommerlisten den samme for iudicia publiva 
og Iudicia prirata. Centumtiri neppe en sær- 
egen Klasse udenfor den almindelige 

Dommerliste. 

Som bekjendt vare de romerske Dommere ikke Embeds- 
mænd eller fast ansatte eller lovkyndige, men private Mænd, der, 
under Hensyn til borgerlig Stilling, Pormuesvilkaar og Hæder- 
lighed, aarligen efter visse Begler ved offentlig Foranstaltning 
ndsaaes til dette Hverv saaledes, at baade prætor urbanus (og 
peregrinus) maatte tage den enkelte Dommer (stundom de tre 
eller fem arbitri eller recuperatores)^ til hvilke han overgav den 
enkelte Proces til Afgjørelse efter foreskreven Instrux, formula, 
af den for Aaret opgjorte Liste, og de Prætorer, der ledede de 



l ) I Tac. Ann. I, 74, hvor der, efterat det er fortalt, at en maiestatis an- 
klaget Statholder var frifunden for denne Beskyldning, tilføies: de 
pecuniis repetundis ad recuperatores itum est i kan det ikke sees, om Crimini- 
nalstraffen for repetundæ eftergaves før Henvisningen til recuperatores 
eller ikke. Besynderlig lyder en Beretning hos Sveton om Domitian 
(Dom. 8 : auctor tribuno piebis fuit ædilem sordidum repetundarum accusandi 
iudicesque in eum a senatu petendi), baade hvad angaaer Anvendelsen af 
Klagen de repetundis imod en karrig Ædil og forsaavidt Klageren 
forlanger iudices. Petere iudices betegner her altsaa Klagen i det Hele. 
Et enkelt Sted (Tac. Ann. IV, 22) antydes en Henvisning fra Senatet 
til iudices i en Sag af en ganske anden Art end repetundæ, nemlig ved 
Beskyldningen mod en Prætor, Plautius Silvanus, for at have dræbt 

sin Hustru (llberius. . . .refert ad senatutn, datisque iudicibus Urgulania, 
Silvani avia, nnpoti pugionem misit). Menes her en Henvisning til quæstio 
inter sicarios f som jo endnu bestod? Herpaa synes Udtrykket datisque 
iudicibus just ikke at tyde. 

criminelle quæstiones, ligeledes, naar Domstolen virkelig skulde 
dannes, maatte ved Lov udtrække det bestemte Antal af de paa 
en almindelig Liste til saadan Fnnction opførte Mænd« (Navnet 
Dommerliste, album iudicum, forekommer forst hos Asconius, men 
Udtrykkene iudices eller nomina in iabula, in albo scriptets, scripta 
håber e allerede i lex Acilia.) Saalænge alle iudicia publica foregik 
hos Folket selv, behovedes og var der naturligvis kun een Bække 
af Dommere, beregnet paa iudicia privata; og at disse sammen- 
sattes af Senatorer, derom er man enig i Henhold til Polybs Vid- 
nesbyrd (VI, 17: ix xije avynXrjTOV dnoåiåoviai xgtiai %&v 
nXeioTwv xat rav åyfioaluiv xai %dv iåiioTixwv avvaXkay/narwv, 
oaa /uéye&og tyst væv iyxXy/LidTwv). Ved åtj/twoia ovvaXXay- 
/hcctu forstaaes efter Sammenhængen Privates Contracter med 
Staten; de hos Polyb und tagne ubetydelige Sager ere vel saa- 
danne, der afgjordes af Ædilerne eller af decemviri litibus iudi- 
candis). Efter hvilke Regler, naar der ved Speciallov nedsattes 
en quæstio eætraordinaria, den i Spidsen satte Magistrat skolde 
danne det consilium, med hvilket han undersøgte og dømte, derom 
haves ingen Efterretning, hverken i Almindelighed eller ved noget 
enkelt Tilfælde; men det ligger nær at antage, at han maatte 
holde sig til Senatets Medlemmer; forst med de staaende quæ- 
stiones perpetuæ og den almindelige Ordning af dem blev en fast 
Dommerliste ogsaa for dem nødvendig. Om Dommerlistens Dan- 
nelse og navnlig om, af hvilken Stand eller af hvilke Stænder det 
hele Dommerpersonale skulde tages, fremkomme nu fra C. Grac- 
chus (A. 122) af en Bække, med de politiske Standskampe paa 
det Nøieste sammenhængende, Love, leges iudiciariæ, ved hvilke 
Dommerfunctionen snart fra Senatet henlægges til Ridderstanden 
(som ved C. Gracchus's Lov 1 ) eller omvendt (som ved lex Corne- 



l ) Et særcgct Spørgsmaal reiser sig ved den omtrent med C. Gracchus 
samtidige, % i en Indskrift ufuldstændig opbevarede, let Acilia de repetundis, 
i hvilken der 1. 12 fl. foreskrives Dannelsen af en særlig Dommerliste 
for denne quæstio af 450 Mænd af Ridderstanden. Det synes altsaa, 
som om lex Sempronia i Førstningen fandt sin Gjennemførelse for 
Criminaldomstolenes Vedkommende ved Love for de enkelte quæstiones, 

lia Sullæ) eller deltes imellem begge Stænder (hvorom i det 
Ringeste Forslag gjordes imellem Gracchus og Sulla) eller imellem 
disse to Stænder og et tredie Element af nogenlunde velstaaende 
Borgere nedenfor Ridderstanden, de saakaldte tribuni ærarii (ved 
lex Aurelia, der gjaldt fra Å. 70 indtil Cæsars Dictatnr, da han 
fjernede tribuni ærarii). Det er imidlertid en meget udbredt 
Mening, der vel maa betegnes som den nu almindelig antagne 
(— den følges iblandt Andre af Walter — ), at der var en dob- 
belt Dommerliste, en for tudicia privata og en anden for tudicia 
publica, og at de saa hyppig omhandlede leges iudiciariæ kun 
angik tudicia publica, medens Dommerlisten for Privatjurisdic- 
tionen skal være bleven uberørt af dem og, ligesom i Polybs Tid 
og fer den, saaledes indtil Republikens Ende (og uvist hvorlænge) 
blot have omfattet Senatorerne. Denne Mening maa betegnes 
som aldeles falsk. Der gaves i Rom kun een Dommerliste for 
alle tudicia, og de i Historien nævnte leges iudiciariæ bestemte 
Dommerpersonalets Sammensætning ligesaavel for Privatjurisdic- 
tionen som for Griminaldomstolene. 

Foreløbig skal det med Hensyn til Motiverne, der frem- 
kaldte leges iudiciariæ, bemærkes, at det er rimeligt nok, at de 
politiske Pi o c es ser, hvortil dog imidlertid ingenlunde alle crimi- 
nelle Sager henhørte, spillede en Hovedrolle i den Eamp, der 
fra Gracchus af fertes om Domstolenes Besiddelse, men ogsaa 
mange Privatprocesser havde en Betydning og gav en Indflydelse, 
som man vist ikke vilde lade Senatorerne udelukkende beholde. 
Til denne Klasse hørte da ogsaa de private Sager, der opstod af 
de til Ridderstanden hørende Statsforpagteres Contracter. Da 
der efter Oprettelsen af staaende quæstiones (den første A. 149 
f. C.) krævedes en bestemt nogenlunde talrig Klasse af Mænd, 
hvoraf ved Lodkastning Dommerne kunde tages til de enkelte 



forsaavidt der ellers A. 112 bestod flere qucestiones end den tidligst 
oprettede, de repetundis. (At den opbevarede Lov er lex Acilia, er 
iøvrigt kun en Formodning, men høist sandsynligt ligesom Tidsbe- 
stemmelsen.) 

4 

Processer, laa det nær og stemmede t med alle overleverede. For- 
hold og Forestillinger, at man holdt sig til Senatorerne, hvad jo 
ogsaa Alle, er^ enige om at berette og. antage, idet Gracchua's 
Lov gik ud paa, at berøve Senatorstanden -Noget, hvoraf den 
indtil da var i Besiddelse, Om\ en særlig fra den almindelige 
Senatorliste forskjellig Dommerliste kan .der i denne ældre Tid 
slet ikke være Tale, ligesaalidet, som naar siden (efter Sulla) 
Senatorerne vare i . udelukkende /Besiddelse af iudicia; thi Enhver, 
der hævdede sin, Plads i Senatet, maatte uden videre ansees for 
qvalificerei til den Senatorørpø , overdragne Dommerfunction, saa 
at kun øjeblikkelig Beklædelse af et Embede, Fraværelse i offent- 
ligt Ærinde, Alder eller Sygdon) kunde hindr« endel Medlemmer 
fra Deltagelse, og der kan altsaa endnu mindre være Tale om to 
særskilte Dommerlister, begge af Senatorer, fer Gracchus. . Men 
det er klart, at Udvidelsen af Dommervirksomheden til de et 
stort Antal Dommere for hver Proces krævende quæstiones maatte 
gjøre det hele Hverv langt byrdefuldere for Senatorerne, hvis hele 
Antal blev det samme, og at man uden Hensyn til Partistrid 
kan have følt Ulemperne ved i det Hele at have et saa begrændset 
Antal til Raadighed, hvorved der ikke let kunde sørges for bele 
Betspleiens behørige, raske og. regelmæssige Gang; dette Hensyn 
kan da ogsaa have gjort. sig gjældende ved de første leges iudi- 
ciariæ, men maatte fremtræde under Eet for alle iudicia. (Efter. 
Sulla talte Senatet som bekjendt omtrent det dobbelte Antal Med- 
lemmer.) De Motiver, der laa til Grund for ; leges iudiciariæ, 
hentedes altsaa fra begge Arter af Dommervirksomhed, baade fra 
den i private Sager og den \ offentlige. Hovedsagen er imid- 
lertid, at der hverken i de direkte Efterretninger, vi have om 
leges iudiciariæ^ eller i de overmaade talrige og mangeartede 
Hentydninger, til Dommere og Domstole, vi have i Ciceros og 
Andres Skrifter, findes det allerringeste Spor (med Undtagelse af 
det, der skal ligge i et let forklarligt Sted hos en Forfatter fra 
sidste Del af 2det Aarh. e. Chr.> af en Adskillelse imellem den 
Klasse, den Dommerliste, hvoraf Dommerne toges i den ene Art 
af Sager, og den, hvoraf de toges i den anden, uagtet der var 

den største Anledning til, at Forskjellen, hvis den havde fundet 
Sted, maatte blive nævnt eller antydet, men tværtimod bestemte 
og tydelige Vidnesbyrd om Eenheden. Ved LoVéne tales der 
alene almindeligt om iudicia translala ad equites\ reddita senatui, 
communicata inter senatoren et equites o. 8. v.'; ved één af disse 
Love, navnlig den første (lex Sempronia), maatte man dog 
vente Gjenstanden nærmere betegnet, hvis der virkelig kun hand- 
ledes om den ene Art af iudicia; Cicero hentyder li ges aa al- 
mindeligt til Misforneielse med Domstolene (turpiter, male ad- 
ministrari iudicia) og til Ønsker om Forandring (alium ordinem 
ad res iudicandas postulcm o. s/v.); de paa Dommerlisten opførte 
Mænd betegnes som iudicés selectij og dette Navn medfører Fore- 
stillingen om Hæderlighed i Vandel, der var Betingelse for Op- 
tagelsen (Hor. Sat I, 4, 123 om hans Fader, der stillede Sønnen 
Exempler for Ørnene: unum ex iudicibus selectis obiiciebat); heller 
ikke her antydes Forskjel. Cicero hentyder (pro Cluent. 43) til be- 
stemte Mangler i Vandel og Rygte, der udelukkede fra Optagelse 
p&a Dommerlisten (de quibus causis iudicem legi non liceat) lige- 
saa almindeligt. Hertil kommer, at Cicero (L c.) siger, at Revi- 
sionen af Dommerlisten ( — og han tænker her aabenbart paa 
den Dommerliste, hvoraf der toges Dommere til iudicia publica —) 
var henlagt til prætor urbanus, der aldeles ikke havde at gjøre 
med iudicia publioM, men som ganske nåturligen besørgede den 
ene og fælles Dommerliste, der oprindelig kun angik iudicia pri- 
vata, men siden begge Arter. Vi vide, at Opfyldelsen af den 
Pligt at være Dommer undertiden faldt besværlig, og at man 
derfor gjorde Fritagelsesgrunde, hentede fra andet offentligt Hverv, 
fra Præsteskab eller deslige, gjældende (vacationes iudicandi, Cic. 
Brut. 31, ad Att V, 7 og 11, hvilke Steder jøg har behandlet i 
Re vue de philologie 1878 pag, 177 AL); også* her fattes al Hen- 
tydning til Forskjel. Man beraaber sig ved dette Spørgsmaal 
ogsaa-paa'^t Sted af Svetonius (Aug; 32); inen dette Sted be- 
viser paa det Tydeligste, at August forefandt en fælles Dommer- 
liste for iudicia publica (betegnede ved maleficium) og privata 
(betegnede ved negotium), og at han alene,* da de smaa private 

Sagers Antal blev uoverkommeligt, dannede en egen Dommer- 
afdeling, decuria, af Mænd af ringere Census, for private Bagatel- 
sager (de * summis levioribus) , medens de vigtigere Privatsager, 
som hidtil, paadømtes af Dommere af de øvrige for begge Arter 
af iudicia fælles decuriæ. Skjøndt Cicero har meget ringe An- 
ledning til i de faa opbevarede privatretlige Taler at berøre 
Dommernes personlige Stilling, betegner han dog i Talen pro 
Roscio Comoedo (cap. 14) en romersk Ridder som Dommer i en 
Privatproces, hvilken Proces aabenbart falder før Sullas Dictatur, 
da man altsaa mener, at Senatorerne fungerede i iudicia privata 
og Bidderne alene i iudicia publica. Naar Gellius i det Sted, 
hvortil ovenfor sigtedes (XIV, 2), omtaler, at han afPrætoierne var 
lectus in iudices, ut iudicia, quæ appellantur privata, susciperet, 
er dette en simpel Følge af, at alle iudicia publica paa hans Tid 
vare gaaede over fra de regelmæssige Domstole, quæsiiones, til 
Senatet eller præfectm urbi, selv om den aldeles endelige Op- 
hævelse af hver Skygge af hine quæstiones henlægges til Septi- 
mius Severus. Hvorledes man af fragm. Vat. lur. Rom. § 197 — 198 
kan slutte Noget om to særskilte Dommerlister, fordi Bestemmelse 
om Fritagelse fra Dommerfunction fandtes i lex Julia publicorum 
og lex lulia privatorum^ er ubegribeligt. 

Til denne Tilbagevisning af en ubegrundet og, som det synes, 
blot af Stedet hos Gellius opstaaet Mening om den almindelige 
Dommerliste skal jeg knytte en. Formodning om den rette Sam- 
menhæng med nogle Dommere, der betegnes med et særligt Navn, 
centumvirii ligesom de af dem behandlede Sager, alle privatretlige, 
kaldes iudicia centumviralia , causæ centumvirales. Saavidt man 
kan skjønne af et Sted hos Cicero, hvor der opregnes en Mængde 
' Retsforhold, hvorom der kan blive Spørgsmaal i causæ centum- 
virales (de Or. I, 38), og et hos Quintilian (IV, 2, 5), behandlede 
Centum virerne fornemmelig Sager om tinglige Rettigheder og Arve- 
sager, i hvilke ikke blot et faktisk Forhold skulde prøves for at 
anvende en given Retsregel, men i hvilke Spørgsmaalet dreiede 
sig om selve Retsreglen og dens Bestemmelse ligeoverfor sær- 
lige Tilfælde. Naar Centumvirerne og iudicium centumvirale hos 

Quintilian (V, 10, 115) og Plimus (Ep. VI, 33) modsættes index 
prwatw og indicium privatum, angaaer Modsætningen alene den 
talrige Domstol og den enkelte af Prætor givne iuåex og hele 
den hermed forbundne Forskjellighed i Forhandlingens Form« I 
Keisertiden betegnes nemlig (hos Quint., Plin. 11. cc, Dial. de Orat. 
38) centumvirales causæ som de, hvori dengang Advocatveltalen- 
heden mest gjorde sig gjældende, fordi nu iudicia publica væ- 
sentlig forhandledes i Senatet under andre, indskrænkende Former, 
medens man fra Republikens Tid ikke havde Foredrag af berømte 
Talere holdte i slige Sager. I Keisertiden see vi ogsaa Gentum- 
virerne delte i consilia, Afdelinger (Kamre), af hvilke enhver vel 
sædvanlig behandlede sine Sager (Quint. XII, 5, 6), men dog ogsaa 
to eller endog fire, tilsammen bestaaende af 180 Medlemmer, traadte 
sammen til fælles Afsigelse af Dom, som det synes, med sær- 
skilt Votering i hver Afdeling, som indicium duplex eller qua- 
druplex (Quint V, 2, 1; XI, 1, 78; Plin. Ep. I, 18; IV, 24; VI, 
33, hvor Tallet angives; særskilt Votering i samme Sag antydes 
Val. Max. VII, 7, 1, Quint. 11. cc; Dig. XXXI, fr. 76 pr.: divisis 
tiribunalibus). At Centumviralsager indlededes hos prætor urbanus 
(eller peregrinus) og derfra henvistes til Centumvirerne , ligesom 
andre private Sager til en enkelt iudex, fremgaaer for den ældre 
Tid tydelig af Gaius (IV, 31), hvor der er Tale om den gamle 
Procesform Sacramento, medens Ordene hos Plinius (Ep. V, 9 el. 21 : 
prætor, qui centumviralibuspræsidet) fare til Tanken paa en egen Prætor 
for denne Art Sager; og Prætorernes Antal blev, som bekjendt, i Keiser- 
tiden forøget og Privatjurisdictionen fordelt paa flere, sat at vi 
f. Ex. have en prætor fideicommissarius og tutelaris. Men under 
Behandlingen af den til centumviri henviste Sag maatte der dog 
være en eller flere Centumvirerne samlende og ledende Formænd, 
og dette Hverv 1 ) udførtes efter en Beretning hos Svetonius 
(Aug. 36) i Tiden før August (det siges ikke, hvorlangt tilbage) 



l ) Det betegnes ved Udtrykket cogere centumviralem hastam, fordi et op- 
plantet Spyd her ligesom ved Statsauctioner var Tegnet paa den 
offentlige i Statens Navn foregaaende Forhandling. 

og i hans første Tid af Mænd, der havde beklædt Qvæsturen 
(quæstura functi), uden at det angives, paa hvilken Maade 
eller efter hvilken Regel de udtoges dertil. August overdrog 
Forretningen til de saakaldte decétoiviri litibw iudicandis, der fra 
gamle Dage som Magistrater af ringere Rang udøvede en vis 
selvstændig Dommervirksomhed i private Sager, formodentlig af 
ringere Betydning (Utes coniractas iudicanto, hedder det om dem 
hos Cicero de Legg. III, 3), og dem finde vi i denne Virksomhed 
hos Plinius (Episk V, 21), og den tillægges dem som deres 
egentlige Opgave hos Pomponius (Dig. I, 2, 2, 29) og Dio Cas- 
sius (LIV, 26). Spørger man nu, hvem disse oentumviri vare, da 
er den almindelige Mening, at de udgjorde en særlig collegial 
Domstol, sammensat af folkevalgte Mænd, som altsaa ikke hørte 
til den almindelige Dommerliste. Men denne Mening bygges 
alene paa et uklart Sted i Pauli Udtog af Festus v. centumviralia 
iudicid 1 ) og vækker, nærmere beseét, stor Betænkelighed. Hvis 
den hos Paulus givne Forklaring af Navnets Oprindelse var rigtig 
(jeg forbigaaer Sammenblandingen af Curiér bg Tribus), maatte 
Domstolens Oprettelse sættes efter Aar 241 f. Ghr. , da Tribus 
først naaede Tallet 35, og just i en relativ saa sildig Tid er Op- 
rettelsen af et saadant Institut mindst forklarlig. Paa intet andet 
Sted er der mindste Spor af, at Centuinvirerne dannede en egen 
Klasse eller indtog en særlig Stilling, der medførte nogensom- 
helst Anseelse eller Plads i Samfundet; ingen enkelt Borger be- 
tegnes paa noget Sted som den, der er eller har været Centumvir, 
ligesaalidt som der nogetsteds hentydes til Folkevalg af Centum- 
virer. Folkevalgte Dommere have desuden ingen Analogi i 
Romerstaten, ligesaalidt som overhovedet enten et samlet Folke- 
valg, der paa een Oang omfattede 100 Mænd, eller særskilte Valg i 



l ) Centumviralia iudicia o centumviris sunt dicta. Natn cum essent Romæ 
triginta et quinque tribus, quæ et curiæ sunt dictæ, terni ex singulis tribubus 
sunt electi ad iudicandum, qui centumviri appeUati sunt «t, Ucet quinque am- 
plius quam centum fuerint, tamen, quo facilius ntminarentur % centumviri sunt 
dicti. • 

de enkelte, Tribus for at danne et samlet Collegium, med Undta- 
gelse af et enkelt enestaaende og hurtig opgivet Forsøg ved lex 
Plautia af A- 89. Endnu mindre kan der naturligvis i Keisertiden, da 
alt Folkevalg og al Benyttelse af Folkeforsamlinger var ophørt , være 
Tale om folkevalgte Dommere, og dog vedblive Centumvirerne, og Pro- 
cesserne for dem spille en større Bolle. Egentlig antydes nu Folkevalg 
heller ikke hos Paulus, da han ikke siger creati, men electi. 
Man føres da let til den Forestilling, at Centumvirerne slet ikke 
udgjorde en selvstændig og for sig bestaaende Klasse af Dom- 
mere, men simpelthen i en Form og efter Begler, som vi ikke 
kjende, udtoges (udtrakkes?) af den almindelige Dommerliste i 
de Tilfælde, i hvilke Prætor efter (os ligesaa ubekjendt) Vedtægt, 
istedenfor at give en enkelt iudex eller nogle faa (3 eller 5) 
arbitri eller recuperatores^ henviste Sagen til collegial Afgjørelse, 
hvorved det er tænkeligt, at det for endmere at sikkre alsidig og 
upartisk Betragtning af Sagen var bestemt, at Medlemmerne af 
Betten skulde udtages nogle af hver Tribus. Ved en saadan Op- 
fatning bliver det ogsaa begribeligt, at der efterhaanden dannedes 
flere Afdelinger, tilsammen udgjarende et større Antal, hver for 
sig med et mindre, men med det gamle Navn. (Ved at tænke sig 
et saadant Udvalg dannet ved Aarets Begyndelse for hele Aaret 
undgaaer man den, som det synes, besværlige Gjentagelse af 
Sammensætningen for hvert enkelt Tilfælde, men kommer i Strid 
med den romerske Analogi, der først, efterat Processen er ind- 
bragt, lader en bestemt Person fremtræde som Dommer; ogsaa 
ved de criminelle quæstiones maatte for hver enkelt Proces' ved 
Lodtrækning sammensættes en talrig Domstol af f. Ex. 75 Dommere.) 



IV. Antallet af Dommere i de criminelle Domstole, 

quæstiones* 

Til at sige nogle Ord om dette Punkt foranlediges jeg ved 
en Misforstaaelse, der fra Fortolkningen af et enkelt Sted i Cice- 
ros Taler mod Verres synes at udbrede sig videre og medfører en 
falsk Forestilling om Forholdene i det Hele. Bornerne, der over* 
hovedet vare vante til Forhandlinger i store Forsamlinger og 

Former, kunde, da Forholdenes Udvikling og Nødvendigheden 
medførte, at man til criminelle Sagers Afgjørelse maatte gaae 
over fra det forsamlede Folk som Dommer til staaende Better, 
der dømte i Folkets Navn, ikke let falde paa at begrændse disse 
Domstole, der sammensattes, ikke af lønnede juridisk dannede 
Mænd, men af ulønnede Borgere uden Hensyn til nogensomhelst 
Fagdannelse, efter den Maalestok for Antallet af Medlemmerne, 
som hos os er den naturlige; de gjorde det heller ikke, og Cice- 
ros og hans Medbeileres pathetiske og høitstemte Anklage- og 
Forsvarstaler lød ikke blot for en talrig udenforstaaende Ereds, 
men ogsaa for en anseelig og talrig Forsamling paa selve Dommer- 
bænkene {subsellia) omkring Prætors Tribunal. Antallet bestemtes, 
da der ikke gaves nogen almindelig Proceslov, i de specielle Love, 
ved hvilke hver quæstio oprettedes eller omordnedes, men sand- 
synligvis i Love fra samme Tid, f. Ex. de forskjellige leges Comeliæ^ 
nogenlunde ens* Eiter lex AciUa sattes Setten med 50 (om hvis 
Udtagelse se næste Bemærkning); en eller et Par enkelte kunde 
naturligvis under Forhandlingen faae Forfald, saa at de ikke kom 
til at deltage i Voteringen. 1 ) Saavel i Ciceros Tale pro Flacco 
(cap. 2), hvilken Tale er holdt i Aaret 59, men uden Tvivl førend 
lex Cornelia i dette samme Aar afløstes af lex Iulia de repetundis, 
som i Talen in Pisonem (cap. 40, hvor der trues med en Anklage 
efter lex Iulia de repetundis), angives Dommertallet i en saadan 
Proces til 75, 2 ) det høieste, vi overhovedet finde nævnt. Det 
laveste Tal, der findes, er, hvis det ikke er forskrevet, 32 (Cic. 
pro Cluent. 27, maaskee efter Bortfalden af nogle faa ved Forhin- 



') I Ciceros Tale pro Cluentio (cap. 37) omtales det utilbørlige Forhold, 
at Dommere i en Proces ved Indtrædelse i ledigblevne Pladser havde 
voteret uden at have været tilstede ved største Delen af Forhandlingen. 
Men selve Anken synes at vise, at Supplering af Domstolen kort efter 
Forhandlingens Begyndelse ikke var absolut forbudt. 

2 ) I Talen pro Flacco kunde man troe, at der antydedes 150 Dommere, 50 
af hver Stand, da der siges, at 50 Riddere skulde votere. Men 
Riddernavnet anvendes her, ligesom i samme Tale cap. 38, med en 
vis Courtoisie saaledes, at det ogsaa omfatter tribuni asrarii, hvis Doni- 
merqvalification var ensartet med Riddernes, en vis Formue. 

dring). I Sagen imod Scaurus voterede, efter Asconius (til Talen pro 
Scauro pag. 139 Hot.) 70 Dommere, saa at der altsaa fattedes 5 i det 
falde Antal efter lex lulia, i Henhold til hvilken Scaurus var anklaget; 
i Sagen mod P. Clodius for Vanhelligelse af Religionen (sacra Bonæ 
deæ) var de Voterendes Antal 56 (Cic. ad Att. I, 16) ; i Sagen mod 
Milo og de dermed sammenhængende Sager, der paadømtes efter 
Cn. Pompeius's særlige Lov af A. 52, var Tallet 51 (Ascon. ad 
Cic. pro Mil. pag. 158, 159 og 160). *) Naar man sammenholder 
samtlige disse Angivelser, vil man ikke lade sig skuffe af den 
rhetoriske Overdrivelse hos Cicero (aet. I in Verr. cap. 10). 
Cicero udvikler her, at Verres og hans Porsvarer Hortensius søge 
ved forskjellige Kunster at udvirke, at Sagen først kommer til 
Forhandling i det næste Aar, da Forholdene ville være dem gun- 
stigere, iblandt Andet derved, at nogle Mænd, som nu have Sæde 
i Domstolen, da maae træde ud og ventes erstattede af villigere 
og gunstigere ; han nævner een Dommer, der er valgt til Ædil for 
næste Aar og altsaa som Magistrat maa træde ud, fremdeles to, 
der ere valgte til Almuetribuner, een, der skal være Qvæstor, 
tre, der skulle være (folkevalgte) Militærtribuner, endelig een, der 
næste Aar som Prætor skal føre Forsædet i selve denne Dom- 
stol, altsaa i det Hele otte, og lægger derpaa sine Modstandere 
følgende Ord i Munden: ita secundum Calendas Ianuarias et 
prætore et prope toto consilio commutato magnas accusatoris minas 
...adnostrum arbitrium eludemus. Heraf slutter man nu, at, 
naar otte Mænd kunne betegnes som prope totum consilium, 
kunde dette consilium, d. v. s« Domstolen, ikke bestaae af mere 
end 12—15 Dommere. Det sees let, hvor forkert denne Slutning 
er. Cicero nævner ikke det bestemte Tal otte, men efterat have 
nævnt de enkelte Dommere, der i næste Aar ville udtræde, hver 
for sig og gjort Bemærkninger ved hver især, tager han Munden 
lidt fuld, omtrent som vi selv uden at tale som Advocater, hvis 
En efterhaanden gjorde otte Udsættelser ved en af os foreslaaet 



*) Tallene hos Asconius fremkomme ved Sammenlægning af Angivelser om 
Dommerne af de enkelte Klasser og ere derved desto paalideligere. 

5 

Liste paa 70, med nogen Iver kunde paastaae, at han næsten 
gjorde det Hele om. Det er forunderligt, at man ikke blot har 
glemt det i Talen pro Flacco givne Vidnesbyrd om Antallet af 
Dommere efter lex Cornelia de repetundis, men overseet det meget 
tydelige Vink om Beskaffenheden af Ciceros Udtryk, der ligger i 
hele Stedet selv; thi det vilde dog være et udenfor al mulig 
Sandsynlighed liggende Tilfælde, at af 12 eller 15 ved Lod ud- 
tagne Senatorer hele 7 skulde være valgte til Magistrater for 
næste Aar, medens 8 for næste Aar udnævnte Magistrater imellem 
75 giver et ganske naturligt Forhold, naar man erindrer, at 
Senatet dengang bestod af omtrent 600 Medlemmer. Vi kunne 
altsaa ganske rolig antage, at de verrinske Taler ere holdte (for- 
' saavidt de virkelig bleve holdte) for en ligesaa talrig Dommer- 
forsamling som Talen pro Flacco, og have her kun et nyt Exem- 
pel paa den Forsigtighed, der maa anvendes ved at uddrage hi- 
storiske Vidnesbyrd af stærkt rhetorisk farvede Skrifter, især 
Taler. 



V. Særegne Maader at sammensætte Domstole paa: 

tudices editicii. 

Jo mere Oprettelsen af staaende Criminaldomstole, besatte 
med Edsvorne for hver Proces, hos Romerne traf sammen med 
heftige politiske Kampe og særlig Rivalitet imellem de to høiere 
Stænder, og jo mere disse Domstole derefter (fra Solla af) vir- 
kede under fortsatte Partikampe, tøilesløse Lidenskaber og Opløs- 
ning af Orden og Tugt i det offentlige Liv, desto mere føltes 
Vanskeligheden ved at opretholde Retspleiens og Domstolenes 
Upartiskhed og Strenghed ligeoverfor Bestikkelser og andre for- 
dærvelige Indflydelser, saasom Privatinteresser, politisk Kammeraderi 
og deslige. Dette ledede da til, at man ved Siden Jaf den al- 
mindelige Form for Domstolens Dannelse i hvert enkelt Tilfælde, 
nemlig Lodtrækning og dernæst (foruden Udelukkelse ifølge sær- 
lige Inhabilitetsgrunde , saasom nært Slægtskab med Parterne) 

Forskydning af et vist Antal af de Udtrukne, saavel af An- 
klageren, som af den Anklagede, forsøgte andre og kunstigere 
Fremgangsmaader, navnlig en, hvis almindelige Væsen laa i en 
Bet for Anklageren til at foreslaae (edere) Dommere, enkeltvis 
eller i det Hele af en vis Gruppe, og i en vis Forskydelsesret for 
den Anklagede. De ikke talrige Efterretninger og Antydninger 
om denne Gjenstand, især i Ciceros Tale pro Plancio, have, 
skjøndt de i sig selv, især efter den Yeiledning, som den udførligste 
Skildring af en saadan Fremgangsmaade i lex Acilia giver, ikke 
ere vanskelige at forstaae, i Almindelighed allerede hos de tid- 
ligere Fortolkere af hin Tale (f. Ex. Wunder) og andre Forfattere 
givet Anledning til Usikkerhed i Opfatningen og i den nyeste 
Tid fremkaldt saadan Forvirring og saa forkerte Forsøg, at det 
kan være Umagen værd kort at fremstille Sagen. Enkelthederne 
i de forskjellige Modificationer, der kunne være forsøgte, vedblive 
naturligvis at være os ubekj endte. Eun i Forbigaaende skal det 
bemærkes, at denne Fremgangsmaade havde en vis Analogi og 
Forbillede i Privatprocessen i hvad der betegnes med Udtrykket 
ferre alicui aliqueni iudicem, idet man kunde foreslaae en bestemt 
Person som Dommer, hos hvem man paatog sig at føre Beviset 
for en Paastand, med Bet for Modstanderen til Indsigelse mod 
den Foreslaaedes Upartiskhed (eiurare iniquum). 

Allerede i lex Acilia (lin. 21 fl, pag. 55 Br.) bestemmes, at 
Anklageren af den ved denne Lov fastsatte særlige Dommerliste 
paa 450 Navne (se ovenfor Side 24 Anm.) 3kal opgive 100 med 
Forbigaaelse under Ed af alle, der staae i nært Slægtskabs- eller 
andet privat Forhold til ham eller af visse andre Grunde ere 
inhabile og at den Anklagede af disse 100 skal forkaste 50, 
hvorefter de tilbageblivende 50 danne Domstolen. 1 ) I Ciceros 



l ) Hvad der dernæst er tilføiet, som det synes, om det Tilfælde, at den 
Anklagede ikke vil foretage Udskydelsen, er for hullet og mangelfuldt 
til at udfyldes med Sikkerhed. Det synes, som om der gives Ankla- 
geren Bet til i dette Tilfælde selv af de 100 at udtage de 50. 

i- 

ovennævnte Tale (pro Plancio, især cap. 15 og 16) omtales en 
anden Form, det ovenfor antydede collective Forslag om Dom- 
merne. Efter lex Licinia de sodalitiis, rettet mod klubagtige For- 
bindelser til at kjøbe og hverve Stemmer til Embeder, altsaa mod 
ambitus i en vis Form, var det bestemt, at Anklageren skulde op- 
give (edere) fire Tribus, af hvilke Dommerne skulde tages, naturligvis 
ved Lodtrækning imellem de paa Dommerlisten opførte Mænd af 
disse Tribus; man ventede, at Anklageren vilde opgive de Tribus, 
i hvilke han troede at kunne finde og fremdrage de fleste Vidner 
og stærkeste Beviser for Bestikkelse og Ulovligheder; af de op- 
givne fire Tribus kunde den Anklagede forskyde een ; af de øvrige, 
d. e. af de dem tilhørende Mænd paa Dommerlisten, udtoges da 
Dommerne ved Lodtrækning uden videre Eet til Forkastelse. En 
anden Form for Anvendelsen af iudices editicii omtales i samme 
Tale cap. 17 som foreslaaet ved en Lov, men ikke vedtagen; 
Forslaget gik ud paa, at der skulde opgives (ikke udtrækkes, se 
cap. 16 § 40) 125 Dommere, hvoraf den Anklagede forkastede 75 
og beholdt de 50, som saa dannede Domstolen. Man seer, at For- 
slaget kun adskilte sig fra lex Acilia ved en større Forkastelses- 
ret for den Anklagede ( 3 /s istedenfor V2). Til den collective Op- 
givelse (af fire Tribus) svarer paa en Maade som Modstykke den 
i samme Tale c. 15 nævnte Form, reiectio altemorum iudicumel. consi- 
liorum ; der dannedes ved Lodtrækning først en fuldtallig Domstol, 
som den ene Part (uvist om først Anklageren eller den Anklagede) 
kunde forkaste under Eet, naar han ansaae den for at indeholde 
for mange ham ugunstige Elementer; derefter dannedes paa samme 
Maade en ny Besættelse af Domstolen, med Bet for den anden 
Part til Forkastelse i det Hele efter samme Beregning; efterat 
saaledes begge Parter havde udøvet deres Bet, foreslaaes da en 
tredie Lodtrækning, hvis Resultat ikke kunde forandres. An- 
klageren og den Anklagede beregnede og underkastede sig denne 
sidste Lodtræknings Chancer. Uklart er det, om de Navne, der 
indeholdtes i den første og anden Gang dannede Sammensætning, 
udelukkedes ved Dannelsen af den anden og tredie, saa at baade 

Anklager og Anklaget med Sikkerhed fjernede visse Mænd, eller 
om Lodtrækningen hver Gang foretoges af den fuldstændige Dom- 
| nierliste, saa at der kun regnedes paa anden og heldigere Blån- 

ding af Elementerne. (I Talen pro Murena cap. 23 nævnes tadices 
editicii uden noget nærmere Bidrag til Oplysning, uden forsaa- 
vidt det antydes, at Anklageren naturligvis opgav dem, af hvem 
han ventede størst Strenghed.) 

Prisafhandlingeme 

for Aaret 1877—78. 



Af de for Aaret 1877—78 udsatte Prisopgaver have tre fremkaldt 
Besvarelser, den theologiske to, den retsvidenskabelige to og Opga- 
ven i Philosophi een. 

Bedømmelserne over de indkomne Afhandlinger lyde saaledes : 

I. De theologiske Afhandlinger. 

Som Besvarelse af den for Aaret 1877 — 78 udsatte theologiske 
Prisopgave : 

„En dogmatisk og historisk Undersøgelse af Lærefrihe- 
dens Ret og Grænser i den protestantiske Kirke" 
indkom to Afhandlinger. 

Den ene med Motto: „In necessariis unitas, in non neces- 
sariis libertas, in utrisque caritas", bærer Vidnesbyrd om Flid og 
udholdende Arbeide samt Lyst til theologisk Undersøgelse; men 
Forfatterens Evner have ikke svaret til hans gode Villie. Det 
synes, at han besidder en temmelig udbredt Læsning ; men Valget 
af den overvættes rige Litteratur, han anfører, røber Mangel paa 
Kritik, idet mange af de anførte Skrifter slet ikke kunne siges at 
vedkomme den foreliggende Opgave. Den samme Mangel paa 
Kritik kommer frem i selve Afhandlingen, der breder sig ud over 
alle Grændser, som om det var Forfatterens Opgave at drage alle 

mulige Spørgsmaal, der kunde sættes i nogensomhelst Forbindelse 
med det foreliggende, ind under sin Betragtning, saa at han endog 
kommer ind paa saa fjerntliggende Problemer som Pressefrihed, 
almindelig Tttringsfrihed o. s. v. 

Behandlingen af alle disse Spørgsmaal vidner om, at For- 
fatteren ikke har magtet det Stof, han har samlet; thi det er i. 
Begelen ikke en virkelig Undersøgelse af Sagen, han har at byde, 
men ordrige Bemærkninger for og imod uden egenlig indre Sam- 
menhæng; de Besultater, han derefter opstiller, kunne derfor ikke 
siges at være virkelige Conclusioner af forudgaaende Præmisser. 

Afhandlingen skulde efter Forfatterens Plan være falden i 
to Hoveddele, en dogmatisk og en historisk Undersøgelse; men 
den sidste af disse to Dele indskrænker sig til en Indholdsangi- 
velse; kun den første Del er bleven færdig; den er ganske vist 
bleven meget omfangsrig; men dette skyldes dels den allerede 
fremhævede Bredde i Anlæg og Udførelse, dels den store Plads, 
som optages af en uheldig Efterligning af Luthers 95 Theses. 

Om Afhandlingen som Helhed betragtet maa det ikke blot 
siges, at den ikke har løst Opgaven, men der maa endog opka- 
stes Tvivl om, hvorvidt Forfatteren overhovedet har forstaaet 
denne rigtigt, og i hvert Fald har han ikke givet noget saadant 
Bidrag til dens Løsning, at vi kunne tilkjende ham nogen akade- 
misk Prisbelønning. 

Den anden Afhandling med Motto: „Versteht sich, dasz 
wir diesz nur an der Hånd der Schrift versuchen; denn eine bios 
logische Entwickelung aus dem Grundprincip reicht nach protestan- 
tismen Grundsåtzen nicht zur Beweisfuhrung hin u , (G. Thomasius), 
røber baade Dygtighed og Kundskab. 

Forfatteren viser en Belæsthed i den nyere theologiske 
Litteratur, som ikke er almindelig, og som fortjener at paaskjen- 
nes. Stoffet er ordnet nogenlunde klart og overskueligt, medens 
det dog maa fastholdes, at den Disposition, som Forfatteren har 
fulgt, ikke er heldig, idet ogsaa han har delt Afhandlingen i to 
Dele, en dogmatisk og en historisk, istedenfor at sammenarbeide 
disse til Enhed. Den sidste Del, den historiske, som vilde have 



40 

kunnet afgive gode Støttepunkter for Betragtningen i første Del, naar 
den var bleven indarbeidet i denne, kommer ved den fulgte Ordning 
til at staae som et Anhang til første Del, et Anhang, der paa 
adskillige Steder endog maa karakteriseres som overflødigt, paa 
Grund af at der er medtaget meget Stof, som hellere maatte 
have været udeladt. 

Ellers kan det ganske vist siges, at Afhandlingen slaaer ind 
paa det rette Spor og bærer Vidnesbyrd om sund theologisk Op- 
fattelse og god Dømmekraft; men man maatte gjennemgaaende 
ønske en større Skarphed i Undersøgelsen og en klarere Afgrænds- 
ning af Problemerne; Hovedspørgsmaalet holdes i for stor Almin- 
delighed og i en vis svævende Ubestemthed, det føres ikke til- 
strækkeligt ind i de concrete Vanskeligheder, og Fremstillingen er 
i det Hele noget bred og vidtsvævende , hvilket ikke blot viser 
sig i den afsluttende historiske Del , men ogsaa i den dogmatiske 
Del, f. Ex. ved Optagelsen af det hele Afsnit om det almindelige 
Præstedømme og det kirkelige Embede. 

Paa Grund af disse Mangler kunne vi ikke tilkjende Afhand- 
lingen den udsatte Pris, men ansee den for værdig til et hæderligt 
Accessit. 

Kjøbenhavn, den 18de Marts 1879. 

C. Hermansen. C. Henrik Scharling. P. Madsen. 

V. Sihyr. Fr. Nielsen. 

Forfatteren af den Afhandling, hvilken Accessit var tilkjendt, 
fandtes at være Stud. theol. C. E. Fløystrup. 

n. De retsvidenskabelige Afhandlinger. 

Til Besvarelse af den i 1877 udsatte Prisopgave: „Der øn- 
skes en Udvikling af den ufuldstændige Tilregneligheds Væsen 
samt dens Behandling i nyere Straffelove, særlig i nordisk Bet", 
er der til Fakultetet indkommet 2 Afhandlinger. 

Den ene Afhandling, som har til Motto: „Quod est, eo decet 
uti, et, quidquid agas, agere pro viribus. Cicero, Cato major, 

Cap. IX", har optaget og med sikker, systematisk Sans gjennem- 
ført Undersøgelsen i et Omfang, i hvilket den efter rigtig retlig Be- 
stemmelse af Begrebet ufuldstændig Tilregnelighed kan, om end ikke 
nødvendig bør tages. Ved den kritiske Drøftelse har Forfatteren paa 
anerkendelsesværdig Maade paavist det utilfredsstillende i mange 
af de Sætninger med Hensyn til Grænsen mellem Tilregnelighed 
og Utilregnelighed og Straffens Udmaaling, som gængse Straffe- 
theorier og mange Love opstille. Det Standpunkt, Forfatteren be- 
grunder som sit, har ubestridelige Fortrin og lukker ikke Døren 
for en Forstaaelse med Lægevidenskaben og Fængselsvidenskaben. 
Forfatteren turde dog herved have taget Straffens Begreb altfor 
snævert, naar han gjør Afskrækkelse til dens eneste psykologiske 
Væsensmærke, og i Forbindelse hermed staar en Tendens til at 
generalisere i Strafanvendelsen, i Retninger, hvor en fyldigere 
psykologisk Opfattelse af Straffen vilde føre til at individualisere. 
Den Belæring", der i denne Henseende kan hentes fra Fængsels- 
videnskaben, har Forfatteren ikke paaagtet. Paa det kun til Dels 
rigtige Grundlag kunde en helt tilfredsstillende Løsning ikke vin- 
des, og de Korrektiver, Forfatteren indfører af Hensyn, der ligge 
udenfor Straffen, kunne ikke altid afbøde mislige Konsekvenser. 
Imidlertid maa Forfatteren erkj endes at være gaaet ikke blot i en 
selvstændig, men ogsaa i en i det væsentlige rigtig Retning med 
Hensyn til Besvarelsen af de ved Opgaven rejste Spørgsmaal, der 
endnu langt fra i det hele have faaet et sikkert videnskabeligt 
Grundlag, og i Gj en nemførelsen af sit Standpunkt viser Forfatteren 
baade virkelig Modenhed og stræng Konsekvens, Ikke mindre 
Anerkjendelse fortjener den Omhu, hvormed det positive og faktiske 
Stof er samlet, og det ikke blot fra Retsvidenskaben, men ogsaa 
fra Lægevidenskaben, med hvis Undersøgelser om herhen hørende 
Spørgsmaal Forfatteren i stor Udstrækning har gjort sig bekjendt. 
Den anden Afhandling med Motto: „Scientia multiplex, ve- 
ritas una u , angiver som sin Hensigt at belyse det stillede Spørgs- 
maal fra et lægevidenskabeligt Standpunkt. Det har været en 
naturlig Følge heraf, at den største og omhyggeligst udførte Del 

af Afhandlingen beskæftiger sig med den ufuldstændige Tilregne- 

6 

ligheds Anvendelse paa de sygelige Sindstilstandes Omraade. Fra 
et systematisk, retsvidenskabeligt Standpunkt er dette en Ufuld- 
stændighed ved Afhandlingen; men herimod opvejer det paa den 
anden Side, at Behandlingen af denne fortrinsvis drøftede Del af 
Spørgsmaalet er bleven i høj Grad omhyggelig og udtømmende* 
Kan det end ikke sjælden spores, at Forfatteren ikke er Jurist, 
fortjener det dog Anerkj endelse, at han i saa stort Omfang, som 
Tilfældet er, har tilegnet sig de juridiske Forudsætninger for 
paa en virkelig frugtbringende Maade fra Lægens Standpunkt at 
drøfte Betsspørgsmaalene om Tilregnelighed og Utilregnelighed* 
Mod Forfatterens ubetingede Forkastelse af særegne Beglers An- 
vendelse paa saa kaldte intermediære Tilstande skal ikke rettes 
nogen Dadel for Ensidighed; men vel savnes der en dybere gaa- 
ende Begrundelse af den Hovedsætning, at den Sindssyge altid 
bør være straffri. Forfatterens Henvisning til den almindelige 
Retsbevidstheds Postulat er ikke en Begrundelse, som er egnet til 
at bringe et saa omtvistet Spørgsmaal til Afslutning. I det hele 
maa imidlertid Forfatterens Behandling af det omtvistede Spørgs- 
maal om ufuldstændig Tilregnelighed paa de sygelige Sindstilstan- 
des Omraade siges at være udført med Dygtighed og saaledes, at 
ikke nogen væsentlig Side af Sagen lades uomtalt. Det faktiske 
Stof er tilvejebragt i en sjælden Fylde og med Benyttelse af alt, 
hvad Domssamlinger, Sundhedskollegiets Aarsberetninger, Fængsels- 
beretninger og en i det enkelte gaaende personlig Undersøgelse i 
Christianshavns og Vridsløselilles Strafanstalter har kunnet yde. 

Fakultetet har fundet begge de foreliggende Afhandlinger i 
og for sig værdige til Prisen ; men i Betragtning af deres ganske 
forskjellige Udgangspunkt og hver enkelts dermed forbundne ejen- 
dommelige Fortrin, har Fakultetet ikke troet at burde foretrække 
den ene for den anden. Yi have derfor andraget paa Bemyn- 
digelse til at tildele begge Forfattere den akademiske Prisbelønning. 

Kjøbenhavn, den 26de Marts 1879. 

A. Aagesen. Goos. H. Matzen. 

Deuntzer. A. C. Evaldsen. 

Den ansøgte Bemyndigelse gaves af Ministeriet ved Skrivelse 
af 27de Marts. Ved Navnesedlernes Aabning fandtes Forfatteren 
til Afhandlingen med Motoet: Quod est etc. at være Oand. juris 
G. J. Ussing, og Forfatteren til Afhandlingen med Motto: Scientia 
multiplex etc. Cand. med. & chir. E. Pontoppidan. 

IH Den philosophiske Afhandling. 

Som Besvarelse af Prisopgaven i Filosofi er der indkom- 
met en Afhandling med Motto: Quodsi frigida curarnm fomenta 
relinquere posses, quo te oælestis sapientia duceret, ires. For- 
fatteren har ikke indskrænket sig til at behandle det foreliggende 
Spørgsmaal, men taget Anledning deraf til at meddele sin Ver- 
densanskuelse, hvorved han er kommet ind paa forskjellige Spørgs- 
maal, som ligge Opgaven fjernt, og som han ikke har kunnet 
magte. Vi kunne indramme, at han besidder nogen Læsning, og 
at Afhandlingen i det Hele vidner om, at han har været opfyldt 
af Interesse for Problemet, men der savnes gjennemgaaende en 
skarp og indtrængende Begrebsudvikling saa vel som videnskabelig 
Form. Af disse Grunde kunne vi ikke tilkjende Forfatteren nogen 
Belønning. 

Kjøbenhavn, den Ilte Marts 1879. 

22. Nielsen. S. Heegaard. 

Universitetets Prisspørgsmaal 



for Aaret 1878—79. 



1. I THEOLOGL 

At fremstille Biskop Brorsons Betydning som Psalmedigter 
med Paavisning af hans Forhold til den ældre Psalmedigtning. 

2. I LOVKYNDIGHED. 

Der ønskes en kritisk Undersøgelse og Vurdering af de vig- 
tigste Theorier om de saakaldte juridiske Personer, med særligt 
Hensyn til nordisk Bet. 

3. I STATSVIDENSKAB. 

Efter en kritisk Undersøgelse af det Omfang, som saa vel 
den aarlige Produktion som det aarlige Forbrug af Guld og Sølv 
har havt siden 1848, ønskes det paavist, hvorvidt de imod den 
almindelige Gjennemførelse af den rene Guldfod rejste Betænke- 
ligheder ere begrundede, 

4. I LÆGEVIDENSKAB. 

En Fremstilling af den Betydning, som Læren om Barsel- 
feberens infektionære Oprindelse har havt paa Fødselens og Barsel- 
sengens Behandling. 

5. I FILOSOFI. 

Der forlanges en Undersøgelse om, hvorvidt en senere Tids 
Tænkning i Realiteten har været i Stand til at overvinde Kants 
Modsætning mellem theoretisk og praktisk Filosofi. 

6. I HISTORIE. 

En Fremstilling af de antike Kilders Efterretninger om 
Dacierne og en Oversigt over den nyere Tids Granskninger om 
denne Folkestamme indtil den store Folkevandrings Tid. 



7. I KLASSISK FILOLOGI. 

En kritisk Fremstilling af den asiatisk-æoliske Dialekt i 
Overensstemmelse med den nyere Sprogvidenskabs Resultater, 
Exponatur de dialecto Æolensium Asianorum. 

8. I ØSTERLANDSK FILOLOGI. 

At fremstille almindelige Regler for de enkelte Egennavnes 
Dannelse i det Arabiske og de forskjellige Forhold, der gjøre sig 
gj ældende i Sammensætningen. 

9. I MATHEMATIK OG ASTRONOMI. 

At udvikle Theorien af de partikulære Opløsninger af Diffe- 
rentialligninger af første Orden saaledes, at der ogsaa tages Hen- 
syn til den nyere Tids Arbejder derom. 

10. I FYSIK OG KEMI. 

Der^ fordres en Fremstilling af de vigtigste Undersøgelser, 
som have været anstillede over de Bevægelser, der fremkomme i 
Vædsker, naar de gjennemløbes af en elektrisk Strøm, samt en 
nærmere Belysning af disse Forhold ved egne Forsøg. 

11. I NATURHISTORIE. 

Der ønskes en favnistisk Monografi af en Dam, en Sø, et 
Vaodlab eller en anden mere eller mindre begrænset Ferskvands- 
masse med Hensyn til det deri forekommende Dyreliv og navnlig 
det 6j ensidigheds- eller Afhængighedsforhold, hvori Dyrene staa 
til hinanden indbyrdes eller til Omgivelserne. 

Besvarelserne maa ledsages af de til Fremstillingen nødvendige Bilag 
af Dyr (i Spiritus eller tørrede) og Tegninger. 



Anmærkn. Besvarelserne af Opgaven i den klassiske Filologi skalle affat- 
tes paa Latin; til alle de øvrige benyttes enten det danske 
ener det latinske Sprog, efter Forfatterens frie Valg. Afhand- 
lingerne maa indsendes til Universitetets Rektor inden den 1ste 
December 1879, med Undtagelse af Besvarelserne af den natur- 
historiske Opgave, til hvis Indlevering Tiden staar aaben indtil 
Iste December 1880. Adgangen til at vinde Prismedaillen er 
ikke længere indskrænket til akademiske Borgere og ubefor- 
drede Kandidater, som ikke staa i noget offentligt eller andet 
Embede, men staar aaben for enhver, som uden at have op- 
naaet fast kongelig Ansættelse paa den Tid, Prisopgaven besva- 
res, maatte føle sig opfordret til at deltage i Konkurrencen. 

Dette Skrift udgaar som Indbydelse til Universitetets Hej- 
tidelighed i Anledning af Haas Majestæt Kongens Fødsels- 
dag. Festen er bestemt til at holdes Torsdagen d. 17. April El. 12 
i Universitetets Festsal. Universitetets Rector, Konferentsraad 
J. N. Madvig, bolder Talen. Fer og efter Talen afsynges af 
stnderende den for denne Højtidelighed bestemte Kantate. 

Videnskabens og Universitetets Venner og Velyndere indbydes 
til i Forening med Universitetets Lærere og studerende at deltage 
i Festen og hædre den ved deres Nærværelse. 



Kjobenhavn den 2den April 1879, 



Under Universitetets Segl. 

